hotchpotch/miracl-hf-unified huggingface dataset:
ఏలకుల నూనె
ఏలకుల నూనె ఒక ఆవశ్యక నూనె.ఒక సుగంధ తైలం. ఏలకులనూనె ఔషధ గుణాలు కల్గి వున్నది.ఏలకులను ఆహారంలో మసాలా దినుసుగా ఉపయోగిస్తారు. ఏలకులను ఆంగ్లంలో కార్డమమ్ అంటారు.ఏలకుల మొక్క వృక్షశాస్త్రంలో జింజీబెరేసియా కుంటుంబానికి చెందిన మొక్క.
ఏలకుల మొక్క బహువార్ధిక చెట్టు.ఇండియా శ్రీలంక ఎక్కువ సాగు చేస్తారు.చెట్టు నాలుగు మీటర్ల (13 అడుగులు)ఎత్తువరకు పెరుగును.ఆకులు వెడల్పుగా పొడవుగా వుండి,ఆకు చివర కోసుగా ఈటె వలె వుండును, ఏలకుల మొక్క వృక్షశాస్త్రంలో జింజీబెరేసియా కుంటుంబానికి చెందిన మొక్క. మొక్క వృక్షశాస్త్ర పేరు ఎలెట్తరియా కార్డోమొమమ్(Elettaria cardomomum ).చిన్న పసుపు రంగు పూలను కల్గి వుండును. సాగిన ఆండాకారపు పండు/కాయ లోపల విత్తనాలు వుండును.కాయ పసుపు ఆకుపచ్చని వెలుపలలి తొక్కను కల్గి ముడు ముఖాలు/పార్శాలు కల్గి వుండును.
ఏలకులు పురాతన కాలం నుండివినియోగంలో వున్నవి.ఈజిప్టులు ఎలక్కులను సుగంధ ద్రవ్యాలలోవాడేవారు,అలాగే పళ్లను తెల్లగా వుడుటకై,ఏలక్కులను నమిలేవారు.అలాగే ధూపము గా వాడేవారు.
అరబ్భులు ఎలక్కులపొడిని కాపీ తేనీరులో వాడుతారు.ఆసియాలో వంటల్లో ఎలక్కులు ముఖ్యమైన మాసాల దినుసు.ఇండియాల్లో మాంసాహార వంటల్లో మరియు తీపి వంటకాల్లో ఎలక్కులను ఉపయోగిస్తారు.వేలేరియస్ కోర్డస్ అనే అతను మొదటగా 1544లో ఏలకుల ఆవశ్యకంనూనెను ఉత్పత్తి చేసాడు.
పళ్ళు చేదుగా వున్న ఆహార యోగ్యం. ఏలకులను ప్రపంచంలో కొన్ని ప్రదేశాలలో మాత్రమే సాగు చేస్తున్నారు.శ్రీలంక, లావోస్,నేపాల్,గౌటమాల,మరియు ఇండియా.ఏలకుల విత్తనాలలో సల్ఫర్, కాల్సియమ్,ఫాస్పర్ ఖనిజాలు వున్నవి. విత్తనాలలో 5% వరకు వోలటైల్ నూనెలు/ఆవశ్యక నూనెలు వున్నవి. నూనె లేత లేదా పాలిపోయిన పసుపు రంగులోవుండును..
ఏలకుల గింజల నుండి అవశ్యక నూనెను ఆవిరి స్వేదన క్రియ/స్టీము డిస్టిలేసను పద్ధతిలో సంగ్రహిస్తారు,పక్వానికి వచ్చి ,దోరగా పండక ముందే కాయలను సేకరిస్తారు.విత్తనాల నుండి నూనె దిగుబడి శాతం 5% వరకు వుండును.
నీటి ఆవిరి సంగ్రహణ పద్ధతి ప్రధాన వ్యాసం: ఆవశ్యక నూనెల ఉత్పత్తి- నీటి ఆవిరి ద్వారా స్వేదనక్రియ చదవండి.
నూనె లేత పసుపు రంగులో వుండు పారదర్శక నూనె. నీటి వలె స్నిగ్థత కల్గి వుండును. సువాసన కలిగిన నూనె.
ఏలకుల ఆవశ్యక నూనెల్లోని కొన్ని ముఖ్య రసాయన సమ్మేళనాలు:ఆల్ఫా పైనేన్, బీటా పైనేన్, సబినెన్, మైర్సేన్, ఆల్ఫా పేలాన్డ్రెన్, లిమోనేన్, 1,8-సినేయోల్, y-టెర్పేనైన్, p- సైమెన్, టెర్పినోలేన్, లినలూల్, లినలైల్ ఆసిటేట్,టెర్పినేన్-4- ఆయిల్, ఆల్ఫా టేర్పీనియోల్ ఆసిటేట్, సిట్రోనెల్లోల్, నేరోల్, జెరానియోల్, మిథైల్ యూజెనోల్ మరియు ట్రాన్స్-నేరోలిడోల్.
నూనెలోని రసాయన పదార్థాలు/సమ్మేళనాల పట్టిక
ఏలకుల నూనె యాంటి సెప్టిక్ (కుళ్లిపోకుండ నిలువరించు),శూలరోగమును పోగొట్టే,వాతహరము, జీర్ణకారి,శిరోరోగములకు మందుగా,మూత్రవర్ధకమైన మందుగా,కఫాన్ని హరించే మందు, ఉద్దీపకంగా, ఔషధ గుణాలను క్లగి వున్నది..వర్తమాన కాలంలో ఏలకుల నూనెను కండరాల మరియు శ్వాసకోశ నొప్పులను రుగ్మతలను తగ్గించుటకు వాడుతున్నారు.కోరింత దగ్గు మరియు ఆస్త్మా వంటి వాటికి కూడా ఏలకులనూనె బాగా పనిచేయును.
మల్లంపల్లి శరభయ్య శర్మ
మల్లంపల్లి శరభయ్య శర్మ తెలుగు సాహిత్యరంగంలో కవిగా, అనువాదకుడిగా, పరిశోధకుడిగా, సంకలనకర్తగా, అధ్యాపకుడిగా, ఉపన్యాసకుడిగా ప్రసిద్ధుడు. ఈయన 1928, మార్చి 23 న కృష్ణాజిల్లా చిట్టి గూడూరు గ్రామంలో జన్మించాడు. అక్కడి ప్రాచ్యకళాశాలలోనే విద్యాభ్యాసం చేసి అదే కళాశాలలో అధ్యాపకుడిగా కొంతకాలం పనిచేశాడు. తరువాత మద్రాసు లోని ప్రాచ్యలిఖిత పుస్తక భాండాగారంలో పరిశోధకుడిగా పనిచేశాడు. తరువాత రాజమండ్రి లోని ఆంధ్ర యువతీ సంస్కృత కళాశాలలో ఉపన్యాసకుడిగా చేరి ప్రిన్సిపాల్‌గా పదవీవిరమణ చేశాడు.ఇతడు 2007 లో మరణించాడు.
ఇతడు కాళిదాసు వ్రాసిన కుమార సంభవము, విక్రమోర్వశీయము నాటకాలను తెలుగులోనికి అనువదించాడు. కన్నడ భాషలోని బసవేశ్వరవచనాలను, తాళ్లపాక పెదతిరుమలాచార్యుని వెంకటేశ్వర వచనాలను సంస్కృత భాషలోనికి అనువదించాడు. కాశ్మీర కవయిత్రి లల్ల వ్రాసిన వచనాలను తెలుగులో ముత్యాలసరాలుగా అనువదించాడు. వేదాంతదేశికుల దయాశతకాన్ని, అభినవగుప్తుని పరమార్థసారాన్ని తెలుగులో అనుసృజించాడు. కాశీఖండము, శ్రీకృష్ణకర్ణామృతము మొదలైన సంస్కృతగ్రంథాలకు తెలుగులో వ్యాఖ్యానాలు రచించాడు. వెయ్యేళ్ల తెలుగు వచనం నుంచి ఇతడు ఎంపిక చేసి కూర్చిన సంకలనాన్ని "ఆంధ్ర గద్యచంద్రిక" అనే పేరుతో 1965లో ఆంధ్రప్రదేశ్ సాహిత్య అకాడమీ ప్రచురించింది. ఇతడు వ్రాసిన సాహిత్య వ్యాసాలను కొన్నింటిని 1991లో తెలుగు అకాడమీ "సహృదయాభిసరణం" పేరుతో ప్రకటించింది. ఇంకా ఇతడు శ్రీవేణుగోపాలశతకము, సంస్కృతభాషలో "గౌరీ కళ్యాణమ్‌" అనే కావ్యాన్ని రచించాడు. ఇతని కవితలలో బెంగుళూరు నుండి వెలువడే "చైతన్యకవిత" అనే పత్రిక 1991లో "సుప్తదీర్ఘిక" అనే పేరుతో ఒక ప్రత్యేక సంచికను విడుదల చేసింది.
పొరటు
ఆహారాలలో, పొరటు అనేది గిలకగొట్టిన గ్రుడ్డులను, నూనె లేదా వెన్నతో పెనంలో వేపి(పిసికిన  గ్రుడ్డులా కాకుండా)తయారుచేసే ఒక తినుబండారం. సాధారణంగా పొరటులోపల కిలాటం, చైవులు, కూరగాయలు, పుట్టగొడుగులు, మాంసం(పంది లేదా గొర్రె)మొదలైనవాటిని పెట్టి గొట్టంలా చుడతారు. దీనిని పూర్తి గ్రుడ్డును లేదా కేవలం గ్రుడ్డు తెలుపును మాత్రమే, కాస్త పాలు, మీగడ లేదా నీటితో కలిపి గిలకగొట్టితయారు చేస్తారు.
నేటి సుతిమెత్తని పొరటు, పూర్వకాలపు పొరటుకు మెరుగుపరుచబడిన వంటకము. ఆలన్ డేవిడ్సన్ అనే వ్యక్తి ప్రకారం, పరాస(ఫ్రెంచ్) పదమైన యీ "ఆమ్లెట్"(పొరటు) 16వ శతాబ్దం మధ్యలో వాడుకలోకి వచ్చింది, కాని "అలుమెల్" మరియు "అలుమెట్" అనే పదాలు "ల మేనేజర్ ద ప్యారిస్" అనే పరాస పుస్తకంలో 1393లో వాడబడ్డాయి. ఆ పదాలు "ఫ్రాంకోయిస్ పియర్ లా వారెన్న్" అనేవాడు వ్రాసిన "ల క్విజినీర్ ఫ్రాంకోయిస్" అనే పుస్తకంలో ఔమెలెట్గా మారి,చివరకు నేటి ఆమ్లెట్ అనే పదంగా "క్విజీన్ బోర్గోయిస్" అనే పుస్తకంలో రూపుదిద్దుకున్నాయి.
జానపద కథల ప్రకారం, నెపోలియన్ బోనాపార్టే మరియు అతని సైన్యం దక్షిణ పరాస దేశం వైపు పయనిస్తున్న సమయంలో ఒక రాత్రి "బెసెయిర్స్" అనే పట్టణంలో బసచేయగా, ఆ ఊరివ్యక్తి ఒకడు వండిన ఈ పొరటును తిని ఎంతో ఇష్టపడ్డారట.పిమ్మట అతను ఆ ఊరిప్రజల నందరిని గ్రుడ్లు పోగుచేసి తన సమస్త సేన కోసం ఈ పొరట్లు, తినడానికి వేయించాడట.
మార్చి 19, 1994న యోకొహామా, జపానులో ఏకకాలంలో ప్రపంచంలోకల్లా అతిపెద్ద(1,383 చదరపు అడుగులు లేదా 128.5 చదరపు మీటర్లు) పొరటును, లక్షారవై వేల గ్రుడ్లతో చేశారు. కాని దానికంటే బరువైన(2,950 కిలోల) పొరటును "కెనడా శ్వాసకోశ సంఘం", మే 11, 2002న బ్రొక్విల్, ఒంటారియో, కెనడాలోని  "బ్రొక్విల్ స్మృతి కేంద్రంలో" తయారుచేసింది. ఆ రికార్డును బద్దలుగొడుతూ ఆగస్టు11,2002న సాంతారేం, ఒళంద దేశం(పోర్చుగల్)లోని "ఫెరేరా దో జెజేర్ పురపాలక సంఘం" 6,466 కిలోల పొరటును లక్షానలభై ఐదు వేల గ్రుడ్లతో ముప్ఫైనాలుగు అడుగుల అడ్డుకొలత(డయామీటర్)గల పెనంమీద వేసింది.
ఇతరపదార్థాలు
ఏమి జన్మము
ఏమి జన్మము ఒక తత్త్వము. ఈ తత్త్వాన్ని రాసినది ఎడ్ల రామదాసు(మ. 1910). సెప్టెంబర్ 2018, ఈ తత్త్వమును కేరాఫ్ కంచరపాలెం చిత్రములో ఉపయోగించారు.
బరాన్ (సినిమా)
బరాన్ 2001, జనవరి 31న విడుదలైన ఇరాన్ చలనచిత్రం. మజీద్ మజీదీ రచన, దర్శకత్వం వహించిన ఈ చిత్రంలో హుస్సేన్ అబిదిని, జహ్రా బహ్రామీ, మహమ్మద్ అమీర్ నాజీ, అబ్బాస్ రహీమీ, గులాం అలీ బక్షీ తదితరులు నటించగా అహ్మద్ పేజ్మాన్ సంగీతం అందించాడు. ఇరాన్ లో వేల సంఖ్యలో ఉన్న ఆఫ్ఘనిస్తాన్ వలసదార్ల దుర్భర జీవితాల్ని ఈ చిత్రం ద్వారా మానవ ప్రపంచానికి చూపించడం జరిగింది.
పరుచూరి విజయ ప్రవీణ
పరుచూరి విజయ ప్రవీణ తెలుగు సినిమా నటి మరియు నిర్మాత. కేరాఫ్ కంచరపాలెం సినిమాను నిర్మించడమేకాకుండా అందులోని ఒక ప్రధానపాత్రలో నటించింది.
ఆమె ప్రవాసభారతీయురాలు. ఆమె న్యూయార్క్ లో సెయింట్ జార్జ్ యూనివర్శిటీ స్కూల్ ఆఫ్ మెడిసన్ లో వైద్యవిద్యనభ్యసించి కార్డియాలజిస్టుగా ఉంది. ఆమె తల్లిదండ్రులు తెలుగు భాష నేపద్యం కలవారు. చిన్నతనంలో తెలుగు చిత్రాల పట్ల ఆకర్షితురాలై ఫిల్మ్‌ స్కూలు లో చేరింది. ఆమె తన స్నేహితురాలిని కలుసుకోవడానికి వచ్చినప్పుడు దర్శకుడు వెంకటేష్ మహాతో మొదలైన పరిచయం కథ వినడంతో ఆగలేదు ఏకంగా సినిమా తీసే దాకా వెళ్లిపోయింది. సలీమా పాత్రకు ఎన్ని ఆడిషన్స్ చేసినా ఎవరు సెట్ కాకపోవడంతో ఆలస్యం జరగడం మొదలైంది. ఇలాగే అయితే ప్రొడక్షన్ కాస్ట్ పెరుగుతుందనే భయంతో సలీమాగా తనే నటించడానికి రెడీ అయ్యారు ప్రవీణ. స్కైప్ ద్వారా వెంకటేష్ మహా శిక్షణ ఇవ్వడం మొదలుపెట్టాడు.
వాము నూనె
వాము నూనె ఒక ఆవశ్యక నూనె.వాము గింజలనుండి ఆవిరి స్వేదన క్రియ ద్వారా ఈ సుగంధ తైలంను ఉత్పత్తి చేస్తారు.వాము నూనెను సుంగంధ తైలంగా మరియు ఔషధ నూనెగా ఉపయోగిస్తారు.వాము గింజలను వంటల్లో ఉపయోగించడంతో పాటు దేశీయ,ఆయుర్వేద వైద్యంలో ఉపయోగిస్తారు.వాము నూనె లో శిలీంధ్ర నాశక మరియు యాంటీ ఆక్సీడేటివ్ గుణాలు మెండుగా వున్నవి.
వామును ఇంగ్లీసులో అజవైన్ లేదా కరోమ్(carom)అంటారు.వృక్షశాస్త్ర పేరు ట్రాచిస్పెర్ముమ్ అమ్మి(కరూమ్ కొప్టికుమ్).వేల సంవత్సరాలుగా వామును వైద్యంలో ఉపయోగిస్తున్నారు.వాము అపియేసి కుటుంబానికి చెందిన మొక్క.
వామును ఎక్కువగా ఇండియా,ఇరాన్,ఈజిప్టు, మరియు అఫ్ఘనిస్తాన్, దేశాల్లో ఎక్కువగా సాగు చేస్తారు.ఐ పంటను నదుల పరివాహకప్రాంతాళ తీరం వెంబడి,నల్ల భూముల్లో సాగు చేస్తారు.
వాము గింజల నుంది వాము ఆవశ్యక నూనెను నీటి ఆవిరి స్వేదన క్రియ పద్ధతిలో సంగ్రహణ చేస్తారు. వాములో అరోమాటిక్ రసాయనాలతో పాటు(టెర్పేనులు,పైనెనులు, ఈస్టరు తదితరాలు)కొవ్వు ఆమ్లాలు కూడా వున్నవి.కొవ్వు ఆమ్లాల శాతం 1-2% లోపు వున్నది.కొవ్వు ఆమ్లాలను సాల్వెంట్ ఎక్సుట్రాక్షన్/ద్రావణి శోషణ పద్ధతిలో ఉత్పత్తి చేస్తారు. అయితే కొవ్వూఅమ్లాల శాతం గింజలలో చాలా తక్కువగా ఉండటం వలన వాణిజ్య ప్రయోజనాలకై కొవ్వు ఆమ్లాలు ఉన్న నూనె ఉత్పత్తి చెయ్యడం లేదు. కేవలం ఆవ్యక నూనెను మాత్రమే ఉత్పత్తి చెయ్యడం జరుగుతున్నది.
నీటి ఆవిరి స్వేదన క్రియ/స్టీము డిస్టిలేసను పద్ధతి ప్రధాన వ్యాసం ఆవశ్యక నూనెల ఉత్పత్తి- నీటి ఆవిరి ద్వారా స్వేదనక్రియ చదవండి
నూనె వర్ణరహితంగా పారదర్సకంగా లేదా బ్రౌన్ రంగులొ వుండును. సాల్వెంట్ ఎక్సుట్రాక్షను విధానంలో తీసిన కొవ్వు ఆమ్లాలు వున్న నూనె ముదురు బ్రౌన్ రంగులొ వుండును.నీటి కన్న తక్కువ సాంద్రత కల్గి వున్నది.
వాము నుండి ఆవిరి స్వేదన క్రియ ద్వారా సంగ్రహణ చేసిన నూనెను గ్యాస్ క్రోమోటో గ్రఫీ ద్వారా విశ్లేషణ చేసినపుడు అందులో 26 వరకు రసాయన సంయోగ పదార్థాలు వున్నట్లు గుర్తించారు.
అందులో థైమోల్ ఎక్కువ పరిమాణంలో వుండగా (39.1%), తరువాత స్థానాల్లో p-సైమెన్ (30.8%),గామా టెర్పెనేన్(23.2%),బీటా –పైనేన్(1.7%),టేర్పినేన్-4-ఓల్(0.8%) విన్నవి. మిగావి తక్కువ శాతంలో వున్నవి. అసిటోన్ ద్వారా సంగ్రహించిన నూనెలో 18 రసాయనాలను గుర్తించగా,వాటి శాతం మొత్తం నూనెలో 68.8%వరకు వున్నట్లు నిర్ధారించారు. అందులో కూడా థైమోల్ 39.1% వుండగా,ఒలిక్ ఆమ్లం 10.4%,లినోలిక్ ఆమ్లం 9.6%, గామా-టెర్పినేన్ 2.6%, p-సైమెన్ 1.6%,పామిటిక్ ఆమ్లం 1.6%, మరియు క్షైలెన్ 0.1% వరకు వున్నవి.
నూనె రంగులేని పారదర్శక ద్రవంగా లేదా బ్రౌన్ రంగులో వుండును.ప్రత్యేకమైన వాసనతో వుండి గాటైన రుచి కల్గి వున్నది.
వాము మొక్క పెరిగిన దేశాన్ని,నేల స్వాభావాన్ని బట్టి ఆవశ్యక నూనెలోని రసాయన పదార్థల శాతం మారును.ఒకదేశంలో కూడా ప్రాంతాన్ని బట్తి నూనెలోని రసాయనాల సంఖ్య,పరిమాణం మారును.
వివిధ దేశాల్లోని వాము నూనెలోవున్న రసాయనాల పట్టిక
వాము గింజల్లో లో వొలటైల్ రసాయనాలే కాకుండా(ఆవశ్యక నూనె రసాయనాలు) కొవ్వు ఆమ్లాలు కూడా వున్నవి.వాటి పరిమాణం 1.49% వరకు వున్నది. సాల్వెంట్ ఎక్సుట్రాక్సను/ద్రావణి సంగ్రహణ పద్ధతిలో వాము నుండి తీసిన నూనెలోని కొవ్వు ఆమ్లాలను విశ్లేషించి వాటి భౌతిక ధర్మాలను నమోదు చేశారు.కొవ్వు ఆమ్లాలను వాము గింజలనుండి సంగ్రహించుటకు n-హెక్సేనును ద్రావణిగా ఉపయోగించి సాక్సుహెలెట్ పద్ధతిలో నూనెను సంగ్రహించి పరీక్షించడం జరిగినది.
నూనెలోథైమోల్ అధిక పరిమాణంలో వుండటం వలన అధిక గాఢత నూనె చర్మాన్ని,మ్యుకస్ పొర కణాలను బాధించ/ రేగించ (irritation) వచ్చును.అందుచే మొదట ఒక చుక్క నూనెను కారియారు నూనెలో కలిపి చర్మం మీద ఒక చోట రాసి, రెండు గంటలవరకు వేచి వుండి దాని ప్రభావాన్ని గమనించి, ఎటువంటి దుష్ప్రభావం లేకున్నచో తరువాత ఉపయోగించాలి.
తెలంగాణ గ్రంథాలయ పరిషత్
తెలంగాణ రాష్ట్ర గ్రంథాలయ పరిషత్ కి అయాచిత శ్రీధర్ నియమించబడ్డారు.
సదర్మాట్ ఆనకట్ట
సదర్మాట్ ఆనకట్ట తెలంగాణ రాష్ట్రం నిర్మల్ జిల్లా ఖానాపూర్ మండలంలోని మేడంపల్లి గ్రామ సమీపంలో గోదావరి నదిపై ఉంది. 437.388 మీటర్ల పొడవున్న ఈ ఆనకట్టను 1891-92లో నిజాం కా లంలో ఫ్రెంచ్ ఇంజనీర్ కేకే ఊట్లే ఆధ్వర్యంలో నైజాం తాలుక్ దార్ విల్‌కిన్‌సన్ దీనిని నిర్మించారు. దీనిని వారసత్వ సాగునీటి నిర్మాణ (హెచ్‌ఐఎస్) అవార్డుకు ఎంపికచేయడం జరిగింది.
ఖానాపూర్‌కు ఏడు కిలోమీటర్ల దూరంలో గోదావరి నదిలో ఒక పొడగాటి ఆడ్డుగోడను నిర్మించి సదర్మాట్ కాల్వను ఏర్పాటుచేశారు. ఈ ఆనకట్ట నుంచి ఖానాపూర్, కడెం మండలాలకు చెందిన 26 గ్రామాల పరిధిలోని 13,100ఎకరాల ఆయకట్టుకు సాగునీరు అందించడం జరుగుతుంది. దీని పరిధిలో 80% వరి, మిగిలిన 20%లో మొక్కజొన్న, పసుపు పంటలు పండుతున్నాయి.
కెనడాలోని సస్కటూన్‌లో 2018 ఆగష్టు 12నుండి 17వరకు జరిగిన 69వ ఐఈసీ సమావేశంలో తెలంగాణ నీటిపారుదలశాఖ పంపిన ప్రతిపాదనల్ని పరిశీలించి సదర్మాట్ ఆనకట్టను వారసత్వ సాగునీటి నిర్మాణంగా ఎంపికచేశారు.
మామడ మండలం పొంకల్ వద్ద రూ.516.23 కోట్లతో సదర్‌మాట్ బ్యారేజీ నిర్మాణం జరుగుతుంది. సదర్‌మాట్ ఆయకట్టు 6848 ఎకరాలతో పాటు కొత్తగా 5618 ఎకరాలు మొత్తం ఖానాపూర్ నియోజకవర్గంలో 12466 ఎకరాల ఆయకట్టుకు సాగునీరు, నిర్మల్, ఖానాపూర్ నియోజకవర్గాలకు తాగునీరు అందనుంది.
కామారెడ్డి పెద్దచెరువు
కామారెడ్డి పెద్దచెరువు తెలంగాణ రాష్ట్రం కామారెడ్డి జిల్లా కేంద్రానికి కిలోమీటర్ దూరంలో ఉంది. 1897లో నిజాం కాలంలో నిర్మించిన ఈ చెరువుకు దీనిని వారసత్వ సాగునీటి నిర్మాణ (హెచ్‌ఐఎస్) అవార్డుకు ఎంపికచేయడం జరిగింది.
కామారెడ్డి చుట్టుపక్కలవున్న గ్రామాలలోని ప్రజలకు సాగు, తాగునీటి ఇబ్బందులు రాకుండా, వర్షపు నీటిని నిలువ ఉంచడానికి 1897లో ఆరో నిజాం మహబూబ్ అలీఖాన్ హయాంలో దోమకొండ సంస్థానముకు చెందిన రాజ మల్లారెడ్డి బహద్దూర్ దేశాయ్ ఈ చెరువును నిర్మించాడు. 14 మీటర్ల ఎత్తుతో 175 ఎంసిఎఫ్‌టి సామర్థంతో నిర్మించిన ఈ చెరువు 858 ఎకరాల పంటకు సాగునీరు అందిస్తుంది. కామారెడ్డి, సారంపల్లి, క్యాసంపల్లె, ఉగ్రవాయి గ్రామాల పరిధిలో ఉన్న ఈ చెరువు స్థానికులకు తాగునీటి అందిస్తూ, మత్సకారులకు చేపల పెంపకంలో ఉపయోగపడుతుంది.
కెనడాలోని సస్కటూన్‌లో 2018 ఆగష్టు 12నుండి 17వరకు జరిగిన 69వ ఐఈసీ సమావేశంలో తెలంగాణ నీటిపారుదలశాఖ పంపిన ప్రతిపాదనల్ని పరిశీలించి ఈ చెరువును వారసత్వ సాగునీటి నిర్మాణంగా ఎంపికచేశారు.
కేరాఫ్ కంచరపాలెం (2018 సినిమా)
విజయవాడకు చెందిన వెంకటేష్ మహా అనే దర్శకుడు, విశాఖపట్నానికి చెందిన కంచరపాలెం అనే ప్రాంతంలో స్థానికులను ప్రధాన పాత్రధారులుగా ఎంపిక చేసి రూపొందించిన చిత్రం కేరాఫ్ కంచరపాలెం. ఈ సినిమా కథ విషయానికి వస్తే.. ఇందులో నాలుగు కథలు ఉంటాయి. ప్రభుత్వ ఆఫీసులో పనిచేసే అటెండర్ రాజు (సుబ్బారావు) 49 సంవత్సరాల వరకు పెళ్లి చేసుకోకుండా ఉంటాడు. ఆయనకు అదే ఆఫీసులో మేనేజరుగా పనిచేసే రాధ (రాధ బెస్సీ) అనే వితంతువుతో పరిచయమవుతుంది. అదే పరిచయం స్నేహంగా మారుతుంది. ఒకానొక సందర్భంలో తనకు మళ్లీ వివాహం చేసుకోవాలని ఉందని రాజుతో చెప్పిన రాధ.. తనను పెళ్లి చేసుకోవడం ఇష్టమేనా... 
అని రాజును అడుగుతుంది. ముందు తటపటాయించినా తర్వాత ఒప్పుకుంటాడు రాజు. అయితే రాధ సోదరుడు ఆ పెళ్లికి ఒప్పుకోకపోవడంతో వారి కథ సందిగ్ధంలో పడుతుంది. అలాగే జోసెఫ్ (కార్తిక్ రత్నం) అనే క్రైస్తవ యువకుడు, భార్గవి (ప్రణీత పట్నాయక్) అనే బ్రాహ్మణ కులానికి చెందిన అమ్మాయితో ప్రేమలో పడతాడు. అయితే ఆమె తొలుత పెళ్లి చేసుకుంటానని చెప్పినా.. ఆ తర్వాత ఇంట్లో తండ్రి బెదిరింపులకు తలొగ్గి వేరే వివాహం చేసుకోవడంతో ఆ ప్రేమ కథ కూడా విషాదభరితంగా ముగుస్తుంది.
అదేవిధంగా గెడ్డం (మోహన్ భగత్) అనే పేరు గల కుర్రాడు బార్‌లో పనిచేస్తూ ఉంటాడు. తన షాపుకొచ్చి మందు బాటిల్ కొనుక్కొని వెళ్లే సలీమా (ప్రవీణా మురళి)తో ప్రేమలో పడతాడు. అయితే ఆమె వేశ్య అని తెలుసుకొని ఆశ్చర్యపోతాడు. అయినా సరే ఆమెనే పెళ్లి చేసుకోవాలని అనుకుంటాడు. అయితే ఆమె అర్థాంతరంగా మరణించడంతో కుంగిపోతాడు ఆ యువకుడు. ఈ కథలన్నింటి మధ్యా ఓ చిన్నపిల్లల కథ కూడా సమాంతరంగా నడుస్తుంది. వినాయకుడి బొమ్మలు తయారుచేసి అమ్మే రామ్మూర్తి (కిషోర్ పొలిమేర) కొడుకు సుందరానికి (కేశవ్ కర్రి) తనతో పాటు చదువుకొనే సునీత (నిత్యశ్రీ) అంటే చాలా ఇష్టం. పాటలు బాగా పాడే సునీత.. తన తండ్రికి పాటలంటే ఇష్టం లేకపోవడంతో ఆ ఆశను వదిలేసుకుంటుంది. కానీ సుందరం ఇచ్చిన ప్రేరణతో స్కూల్లో పాడుతుంది. అది చూసిన ఆమె తండ్రి సునీతను స్కూలు మానిపించేసి.. ఢిల్లీకి పంపించేస్తాడు. తన స్నేహితురాలు దూరమవడంతో సుందరం చాలా బాధపడతాడు. తన స్నేహితురాలు దూరం కావడానికి కారణం దేవుడేనని భావించిన సుందరం తన తండ్రి తయారుచేసిన పెద్ద వినాయకుడి విగ్రహాన్ని రాళ్లతో కొట్టి అంధవికారంగా మారుస్తాడు. తను ఎంతో కష్టపడి చేసిన బొమ్మ పాడవ్వడంతో.. దళారుల మాటలు పడలేక సుందరం తండ్రి ఆత్మహత్య చేసుకుంటాడు. సినిమాలో ఈ నాలుగు కథలు సమాంతరంగా జరిగినా.. ఆ నాలుగు కథలకు ఒక చిత్రమైన సంబంధం ఉండడం ఈ చిత్రంలో స్పెషాలిటీ. ఆ సంబంధమేమిటో సినిమా క్లైమాక్స్‌లో చూపిస్తారు దర్శకుడు.
అపోలో హెల్త్ స్ట్రీట్‌ సంస్థలో కొన్నాళ్లు పనిచేసిన ఈ చిత్ర దర్శకుడు వెంకటేష్ మహా ఆ తర్వాత సినిమాల మీద ఆసక్తితో ఆ రంగాన్ని వదిలి.. కొన్ని టీవీ కార్యక్రమాలకు పనిచేశారు. విజయవాడ వాసి అయినా.. కంచరపాలెంతో తనకు అనుబంధం ఉండడంతో క్రౌడ్ ఫండింగ్ ద్వారా ఓ చిత్రం తీయాలని భావించారు. ఆ క్రమంలో ఈ చిత్రాన్ని నిర్మించడానికి ఓ ఎన్నారై ముందుకు రావడంతో ఈ ప్రాజెక్టు పట్టాలెక్కింది. ఈ సినిమాలో దాదాపు 50 మంది స్థానికులే నటించడం విశేషం. చిత్రాన్ని తనకున్న వనరులతో మంచి క్వాలిటీతో తీయడంతో సురేష్ ప్రొడక్షన్స్ ఈ చిత్రాన్ని పంపిణీ చేయడానికి ముందుకొచ్చింది. రానా దగ్గుబాటి ఈ చిత్ర ప్రచార బాధ్యతలనూ స్వీకరించారు. న్యూయార్క్ ఇండియన్ ఫిల్మ్ ఫెస్టివల్‌లో చోటు దక్కించుకున్న తొలి తెలుగు చిత్రం కూడా ఇదే కావడం విశేషం. ది హిందూ పత్రికలో ఈ చిత్రం గురించి చెబుతూ "స్మాల్ ఫిల్మ్ విత్ ఏ లార్జ్ హార్ట్" అని కీర్తించడం జరిగింది.
ఊపిరితిత్తుల కాన్సర్
ఊపిరితిత్తుల క్యాన్సర్ (ఆంగ్లం: Lung cancer, లేదా lung carcinoma) ఊపిరితిత్తుల్లోని కణాలు విపరీతంగా పెరిగిపోవడం వల్ల వచ్చే క్యాన్సర్. ఈ పెరుగుదల మెటాస్టాసిస్ అనే ప్రక్రియ ద్వారా కేవలం ఊపిరితిత్తులతోనే ఆగిపోకుండా చుట్టూ ఉన్న అవయువాలకు కూడా వ్యాపించే అవకాశం ఉంది. సాధారణంగా ఊపిరితిత్తుల్లో ప్రారంభమయ్యే ప్రాథమిక ఊపిరితిత్తుల క్యాన్సర్ (primary lung cancers) లు కార్సినోమాలు (carcinomas).
ఈ క్యాన్సర్లలో అధిక భాగం (సుమారు 85 శాతం) దీర్ఘకాలం పాటు పొగాకు సేవించే వారిలో కనిపిస్తాయి. 10–15% కేసుల్లో బాధితులు ఎప్పుడూ ధూమపానం చేయలేదు.
2012 గణాంకాల ప్రకారం ప్రపంచవ్యాప్తంగా 18 లక్షల మంది ఈ వ్యాధి బారిన పడగా అందులో సుమారు 16 లక్షలమంది మరణించారు. మగవారిలో కాన్సర్ మరణాలలో ఈ వ్యాధి మొదటి స్థానంలో ఉండగా, ఆడవారిలో రొమ్ము కాన్సర్ తర్వాత ఎక్కువ మంది ఈ వ్యాధి వలననే మరణిస్తున్నారు. ఎక్కువ శాతం వ్యాధి నిర్ధారణ 70 సంవత్సరాల వయసులో జరుగుతోంది.
పెద్ద జీలకర్ర నూనె
పెద్ద జీలకర్ర నూనె లేదా "'తీపి సోంపు/సోపు గింజల నూనె" ఒక ఆవశ్యక నూనె, ఒక సుగంధ తైలం.అంతియే కాకుండా ఓషధ గుణాలున్ననూనె. పెద్ద జీలకర్ర గింజలను ఎన్నో ఏళ్ళగా మానవుడు వుపయోగిస్తున్నాడు. పెద్ద జీలకర్ర గింజలు జీర్ణకారిగా పనిచేయును. పెద్ద జీలకర్ర నూనెను ఆరోమాపతిలో ఉపయోగిస్తారు.పెద్ద జీలకర్ర మొక్క అంబెల్లిఫెరా (ఆపియేసి)కుటుంబానికి చెందిన మొక్క.పెద్ద జీలకర్ర ను తీపి సోంపు అనికూడా ఆంటారు. పెద్ద జీలకర్రను ఆంగ్లంలొ fennel seed అంటారు. ఒకరకపు పెద్ద జీలకర్ర మొక్క వృక్షశాస్త్ర పేరు ఫొనికలమ్ వాల్గర్ వర్ డూల్కే. పెద్ద జీలకర్రలో రెండు రకాలు వున్నవి.పెద్ద జీలకర్ర నూనెను దేహ మర్దన నూనెగా ఉపయోగిస్తారు.
పెద్ద జీలకర్ర మొక్క అంబెల్లిఫెరా (ఆపియేసి)కుటుంబానికి చెందిన మొక్క.పెద్ద జీలకర్ర ను తీపి సోంపు అనికూడా ఆంటారు. పెద్ద జీలకర్రను ఆంగ్లంలొ fennel seed అంటారు. ఒకరకపు పెద్ద జీలకర్ర మొక్క వృక్షశాస్త్ర పేరు ఫొనికలమ్ వాల్గర్ వర్ డూల్కే.పెద్ద జీలకర్ర మొక్క ద్వివార్షిక మొక్కలేదా బహువార్షిక ఓషధి మొక్క.పచ్చని అతిసన్నమైన ఆకులు,బంగారుపు పసుపు రంగు పూలనుకల్గి వున్నది.ఈ మొక్క 2 రెండు మీటర్ల (6 అడుగులఎత్తు)పెరుగును.పెద్ద జీలకర్ర యొక్క వ్యవహార పేరు ఫెన్నెల్(fennel).ఈ పదం లాటిన్ పదం ఫొనుమ్(foenum)నుండి ఏర్పడినది. ఫొనుమ్ అనగా గడ్డి అని అర్థం.
మధ్యయుగ కాలంలో పెద్ద జీలకర్ర ను Fenkleఅని పిలిచేవారు పెద్ద జీలకర్ర ఓషధిగా పురాతన చైనాలో ప్రసిద్ధి, ఈజిప్టులు, రోమనులు పెద్ద జీలకర్ర ఆయుస్సు పెంచునని, ధైర్యాన్ని మరియు బలాన్ని కల్గిస్తుందని నమ్మేవారు. అంతేకాదు ఆత్మలనుండి కాపాడుతుందని నమ్మకం. పెద్ద జీలకర్రను దృష్టివృద్ధికే కాకుండా పామూకాటుకు ,మరియు కుక్కల మీద వుండే గోమార్లు/ fleas నివారణకు పెద్ద జీలకర్రను ఉపయోగించేవారు.
పెద్ద జీలకర్ర మూల స్థానం మధ్యధరా ప్రాంతంగా భావిస్తారు.అయితే ప్రపంచమంతటా పెద్ద జీలకర్ర పంటను సాగు చేస్తారు.కొందరు పెద్ద జియాల్కర్ర గింజలను సోపు /anise గింజలుగా పొరపాటుపడతారు.పెద్ద జీలకర్ర గింజలను వంటలో వాడతారు.పెద్ద జీలకర్ర క్యారెట్ లేదా ఫార్స్లే కుటుంబానికి చెందిన మొక్క.
పెద్ద జీలకర్ర విత్తనాల నూనెను నలగ గొట్టబడిన పెద్ద జీలకర్ర గింజలనుండి ఆవిరి స్వేదనక్రియ/స్టీము డిస్టీలేసను ప్రక్రియ ద్వారా ఉత్పత్తి చేస్తారు. పెద్ద జీలకర్ర గింజలనుండి నూనె దిగుబడి 2-4% వరకు వుండును.నూనెలో రెండు రకాలు.ఒకటి స్వీట్ ఫెన్నెల్ ఆయిల్ (మధుర పెద్ద జీలకర్ర నూనె), మరొకటి బిట్టరు ఫెన్నెల్ ఆయిల్(చేదు పెద్ద జీలకర్ర నూనె).ఆరోమాపతిలో మరియు చర్మం పై రాయుటకు చేదు పెద్ద జీలకర్ర నూనెను వాడరు.
నీటి ఆవిరి స్వేదన క్రియ/స్టీము డిస్టిలేసను పద్ధతి ప్రధాన వ్యాసం ఆవశ్యక నూనెల ఉత్పత్తి- నీటి ఆవిరి ద్వారా స్వేదనక్రియ చదవండి
పెద్ద జీలకర్ర నూనె, పెద్ద జీలకర్ర వంటి వాసన కలిగిన పారదర్శక నూనె.ఇది aniseed(ఒక రకమైన సోపు)నూనె వలె వుండును.పెద్ద జీలకర్ర ఆకులనుండితీసిన నూనెలో (అరన్ జూఏజ్ ప్త్రాంపు మొక్కల ఆకులు-ఏప్రిలు,జూన్) మిథైల్ చావికోల్ 12.3 నుండి 12,1% వరకు,ఆల్ఫా-పెల్లాన్డ్రెన్ 9.4 నుండి 27.2% లిమోనెన్ 25.3 నుండి 18% వరకు ఫెన్చొన్ 19.4 నుండి 18,3% వరకు ప్రధాన రసాయనాలుగా వున్నవి.మొక్క కాండం నుండి సంగ్రహించిన నూనెలో (E)-అనేథోల్ 17.4 నుండి3.3% వరకు,ఆల్ఫా పైనేన్ 9.7 నుండి14.4% వరకు,ఆల్ఫా పెల్లాన్డ్రేన్24.3నుండి 31.4% వరకు, p- సైమెన్ 11.5నుండి15.2%వరకు,లిమోనెన్ 11.6నుండి15% వరకుమరియు ఫెన్చోన్9.1నుండి17.5%వరకు వున్నవి.
నూనెలో పలు ఆల్కహాలులు, టెర్పెనులు, పైనేను/పినేనులు, అల్డిహైడులు,కీటోనులు వున్నవి.వాటిలో ముఖ్యమైనవి ఆల్ఫా-పైనేన్, మైర్సేన్, ఫెన్చొన్ ,ట్రాన్-అనతోల్,మిథైల్ చావికోల్, లిమోనేన్, 1,8-సినేఓల్,మరియు ఎనిసిక్ అల్డిహైడ్‌లు
భౌతిక గుణాల పట్టిక
మొలుగు బంగ్లా హనుమంతరావు
మొలుగు బంగ్లా హనుమంతరావు (నవంబర్ 21, 1886 - సెప్టెంబర్ 12, 1971) తెలంగాణ తొలితరం నాటకకర్త. తెలంగాణలో తొలిసారిగా 1939లో సురభి నాటక సమాజంను వేలూరు గ్రామానికి రప్పించి ప్రదర్శనలు ఇప్పించారు.
1886, సెప్టెంబర్ 12న తెలంగాణ రాష్ట్రం, మెదక్ జిల్లా, వేలూరు గ్రామంలోని భూస్వామ్య కుటుంబంలో జన్మించాడు. ఈయన తండ్రి వేంకట లక్ష్మీనరసింహారావుకు కళలపై మక్కువ ఉండడంతో తన ఆస్థానంలో వివిధ కళాకారులచే ప్రదర్శనలు ఇప్పించి నజరానాలు ఇచ్చేవారు.
బెంగుళూరులోని 'ధార్వాడ' నాటక సమాజం వారి మరాఠి, కన్నడ ప్రదర్శనలు చూసి, తమ ప్రాంతంలో కూడా అలాంటి ప్రదర్శనలు చేయించాలన్న ఆకాంక్షతో సురభి నాటక సమాజాల గురించి తెలుసుకొని 1939లో కడపకు వెళ్ళి సురభివారిని కలిసి, ఒప్పించి మొదటిసారిగా నైజాం రాష్ట్రానికి రప్పించాడు. వారికి ఒక స్థిర నివాసాన్ని నిర్మించి ఇచ్చాడు. ఆ ఇంటిని 'నాటకోళ్ళ ఇల్లు' గా పిలుస్తారు. అలా సురభి వారు వేలూరు గ్రామంతోపాటూ చుట్టుప్రక్కల ఉన్న గ్రామాలలో కూడా ప్రదర్శనలు ఇచ్చేవారు.
కొంతకాలం తరువాత తమ గ్రామంలోని యువకులకు సురభి వారిచేత శిక్షణా తరగతులు ఇప్పించాడు. 1945లో జోగి పేట వాసి డా. రంగా కృష్ణమాచార్యులు రచించి, నటించిన 'దేశభక్తి' నాటకాన్ని నైజాం ప్రభుత్వం నిషేధిస్తే, ఆ నాటక ప్రదర్శన జరగడంకోసం ఆర్థిక సహాయం అందించాడు.
1955 ప్రాంతంలో పక్షవాతంతో మంచానపడిన ఈయన 1971, సెప్టెంబర్ 12 మరణించాడు.
సిద్ధి భైరవ దేవాలయం, హన్మకొండ
సిద్ధి భైరవ దేవాలయం తెలంగాణ రాష్ట్రం, హన్మకొండలోని సిద్ధులగుట్ట సమీపంలో ఉన్న ఆలయం. ఈ ప్రాంతంలో సిద్ధులు తపస్సు చేయడంవల్ల గుట్టకు సిద్ధులగుట్ట అని, సిద్ధులు పూజించడంవల్ల ఈ దేవాలయంలోని స్వామిని సిద్ధి భైరవ స్వామి అని పిలుస్తున్నారు.
పూర్వకాలంలో ఈ గుట్టపై సిద్ధులు నివసించేవారు. శివున్ని ఆరాధించే ఆ సిద్ధుల కోరిక మేరకు సిద్ధ భైరవుడుగా వెలశాడని పురాణ గాధ. అలా సిద్ధులు నివసించిన గుట్టను సిద్ధుల గుట్టగా, సిద్ధులు పూజించిన శివున్ని సిద్ధి భైరవ స్వామిగా కొలుస్తుంటారు.
ఆలయంలో దిగంబరంగా ఉన్న భైరవస్వామి మూల విగ్రహం ఎప్పుడు వెలిసిందో చెప్పే ఆధారాలు లభించలేదు. జైనమత ప్రచారం అధికంగా ఉన్న సమయంలో ఈ ఆలయం నిర్మించడం వల్ల స్వామి దిగంబరునిగా ఉన్నాడని అక్కడివారి అభిప్రాయం. దొరికిన చారిత్రక ఆధారాల వల్ల ఈ ఆలయం 9వ శతాబ్దానికి చెందినదని, ఇక్కడ ఉన్న గుహలను చూస్తుంటే చాలా ఏళ్ళక్రితం అనేక మంది తపస్సు చేసుకున్నారని తెలుస్తుంది. చుట్టూప్రక్కల ఎక్కడ చూసినా శిలారూపాలే దర్శనమిస్తుంటాయి. ఒక్కడ ఉన్న ఒక కొండలో ఎనిమిది భైరవ విగ్రహాలు చెక్కబడి ఉన్నాయి. కాకతీయుల కాలంలో ఈ గుట్టపై నుండి భద్రకాళి దేవాలయంకు సొరంగ మార్గం ద్వారా ప్రయాణించేవారన్నదానికి నిదర్శనంగా సొరంగాల ఆనవాళ్లు కనిపిస్తున్నాయి.
సాధారణంగా భైరవుడు భయంకరాకారంలో రౌద్రనేత్రాలు, పదునైన దంతాలు, మండే వెంట్రుకలు, దిగంబరాకారం, పుర్రెల దండ, నాగాభరణంతో వుంటాడు. నాలుగు చేతులలో పుర్రె, ఢమరుకం, శూలం, ఖడ్గం ఉంటాయి. దుష్ట గ్రహబాధలు నివారించగల శక్తిమంతుడు రక్షాదక్షుడు ఈ కాల భైరవుడు. కాలభైరవుని క్షేత్రపాలక అని కూడా అంటారు.
హన్మకొండ బస్ స్టేషన్ నుంచి పద్మాక్షి గుట్ట వెళ్లే దారిలో ఎడమ వైపు 200 మీటర్లు దూరంలో సిద్ధేశ్వర ఆలయం, దాని పక్కన సిద్ధులగుట్ట ఉంటుంది. గుట్టపైకి వెళ్ళడానికి మెట్లదారి ఉంది.
సీతాఫల్‌మండి
సీతాఫల్‌మండి తెలంగాణ రాష్ట్ర రాజధాని హైదరాబాదులోని ఒక ప్రాంతం. ఇది సికింద్రాబాద్ రైల్వే స్టేషనుకు 1.5 కిలోమీటర్ల దూరంలో ఉన్న సీతాఫల్‌మండికి తూర్పున ఉస్మానియా విశ్వవిద్యాలయం, దక్షిణాన వారసిగూడ, పశ్చిమాన సికింద్రాబాద్ మరియు ఉత్తరాన తార్నాక వంటి ప్రాంతాలు ఉన్నాయి.
ఇక్కడ సీతాఫలాలు లభించే మండి (మార్కెట్) ఉండడం వల్ల దీనికి సీతాఫల్‌మండి అని పేరు వచ్చింది.
ఇక్కడ అనేక పారశాలలు, కళాశాలలు ఉన్నాయి. అంతేకాకుండా ఉన్నత విద్య కొరకు ఏర్పాటుచేసిన జాతీయ విశ్వవిద్యాలయమైన ఇంగ్లీషు మరియు విదేశీ భాషల విశ్వవిద్యాలయము ప్రధాన కేంద్రం కూడా ఈ ప్రాంతంలోనే ఉంది.
ఇక్కడ వివిధ మతాల సంస్కృతి, ఆచారాలు కలిసి ఉన్నాయి. ఇక్కడ రామలింగేశ్వరస్వామి ఆలయం, పోచమ్మ ఆలయం, సాయిబాబా ఆలయం వంటి హిందూ దేవాలయాలు... రెండు మసీదులు, ఒక గురుద్వార ఉన్నాయి. ఇక్కడికి సమీపంలోని నామాలగుండు ప్రాంతంలో ఇటీవలే శ్రీ కళ్యాణ వెంకటేశ్వర స్వామి దేవాలయం నిర్మించబడింది.
హైదరాబాదు మరియు సికింద్రాబాద్ ప్రాంతాల నుండి రైలు మరియు రోడ్డు మార్గాల ద్వారా ఈ సీతాఫల్‌మండి అనుసంధానించబడి ఉంది. ఇక్కడ సీతాఫల్‌మండి రైల్వే స్టేషను కూడా ఉంది. తెలంగాణ రాష్ట్ర రోడ్డు రవాణా సంస్థ ద్వారా 86, 107, 57ఎస్, 2వి, 16ఎస్ నంబరు గల బస్సులు సికింద్రాబాద్, జామై ఉస్మానియా, రాంనగర్ నుండి సీతాఫల్‌మండి మీదుగా నగరంలోని ఇతర ప్రాంతాలకు నడుపబడుతున్నాయి.
ఉమ్మడి ఆంధ్రప్రదేశ్ ముఖ్యమంత్రి డా. వై.ఎస్. రాజశేఖరరెడ్డి చే 2009, ఆగస్టు 14న రైల్ ఓవర్ వంతెనకు శంకుస్థాపన చేయబడింది.
సమీరా షెరీఫ్
సమీరా షెరీఫ్ (జ.14 నవంబర్ 1991) భారతీయ టెలివిజన్ నటి మరియు నిర్మాత. ఈమె ప్రధానంగా తెలుగు ఇంకా తమిళ భాష టెలివిజన్ సీరియల్స్ లో నటిస్తుంది. తన నటనతో తెలుగు మరియు తమిళ సీరియల్ రంగంలో గొప్ప పేరు సంపాదించుకుంది. ఈమె ఆడపిల్ల, అన్నా  చెల్లెల్లు, భార్యామణి, Dr. చక్రవర్తి, ముద్దు  బిడ్డ, పాగల్ నిలవు మొదలైన సీరియల్స్ తో తనదైన గుర్తింపు సంపాదించుకుంది.
సమీరా ప్రస్తుతం జీ తమిళ లో ప్రసారమవుతున్న 'రెక్క కట్టి  పరాక్కుదు  మనసు' అనే సీరియల్ లో మలర్ గా నటిస్తుంది.
బషీర్‌బాగ్
బషీర్‌బాగ్ తెలంగాణ రాష్ట్ర రాజధాని హైదరాబాదులోని ఒక ప్రాంతం. నగరంలోని ప్రాముఖ్యత కలిగిన ప్రాంతాల్లో ఒకటైన బషీర్‌బాగ్ వాణిజ్య మరియు వ్యాపార కేంద్రంగా ఉంది. ఆబిడ్స్, కోటి, నాంపల్లి మరియు హిమాయత్‌నగర్ వంటి ఇతర పెద్ద వాణిజ్య ప్రాంతాలకు సమీపంలో ఉన్న కారణంగా ఈ ప్రాంతం యొక్క ప్రాముఖ్యత పెరిగింది. ఇక్కడ ప్రసిద్ధ బషీర్‌బాగ్ ప్యాలెస్ ఉంది. ఈ ప్రాంతం హుస్సేన్‌ సాగర్‌ సరస్సుకి దగ్గరగా ఉంది.
నవాబ్‌ అస్మాన్‌ జా బహదూర్‌ (ఆస్మాన్ జా బషీర్-ఉద్-దౌలా) పేరు మీదుగా ఈ ప్రాంతానికి బషీర్‌బాగ్ అని పేరు వచ్చింది. ఇతను 1880 ప్రాంతంలో ఇక్కడ బషీర్‌బాగ్ ప్యాలెస్ ను కట్టించాడు.
ఉస్మానియా విశ్వవిద్యాలయం పరిధిలో స్వయంప్రతిపత్తి కలిగిన నిజాం కళాశాల, 1887లో ఆరవ అసఫ్‌జాహీ నిజాం మహబూబ్ అలీ ఖాన్ పాలనలో బషీర్‌బాగ్ ప్రాంతంలో స్థాపించబడింది.
తెలంగాణ రాష్ట్ర రోడ్డు రవాణా సంస్థ ఆధ్వర్యంలో బషీర్‌బాగ్ మీదుగా నగరంలోని వివిధ ప్రాంతాలకు బస్సులు నడుపబడుతున్నాయి. బషీర్‌బాగ్ సమీపంలో హైదరాబాదు రైల్వే స్టేషను ఉంది.
ఇక్కడికి లాల్ బహదూర్ స్టేడియం, బాబుకాన్ ఎస్టేట్, పోలీస్ కంట్రోల్ రూమ్, పాత గాంధీ వైద్య కళాశాల, హైదరాబాద్ నర్సింగ్ హోమ్, మాధవరెడ్డి మెమోరియల్ ఫ్లైఓవర్, పోలీస్ కమీషనర్ కార్యాలయం, ఆదాయపు పన్ను శాఖ కార్యాలయం వంటివి ఉన్నాయి.
ముఖ్యమంత్రి యువనేస్తం
ముఖ్యమంత్రి యువనేస్తం (MUKHYAMANTRI YUVANESTHAM)
14వ తేదీ సెప్టెంబర్, 2018 శుక్రవారం నాడు రిజిస్ట్రేషన్ ప్రారంభించారు.
వెబ్ సైట్:yuva nestam.ap.gov.in
ముఖ్యమంత్రి యువనేస్తం
ఆంధ్రప్రదేశ్ రాష్ట్ర ప్రభుత్వం ముఖ్యమంత్రి యువనేస్తం అనే నూతన పథకాన్ని తీసుకొచ్చింది. ఈ పథకం ద్వారా ఆంధ్రప్రదేశ్ లోని అర్హత కలిగిన సుమారు 12 లక్షల మంది నిరుద్యోగ యువతకు లబ్ది చేకూరుతుంది. యువత నైపుణ్యాభివృద్ధి / వృత్తి విద్యా కోర్సులు అభ్యసించేందుకు మరియు నిరుద్యోగ యువత యొక్క కుటుంబాలపై భారం తగ్గించేందుకు లబ్దిదారులకు నెల నెలా నిరుద్యోగ భృతిని అందజేస్తారు.
అర్హత ప్రమాణాలు
దరఖాస్తుదారులు నిరుద్యోగులై ఉండాలి మరియు ఆంధ్రప్రదేశ్ కు చెందిన వారై ఉండాలి.
కనీస విద్యా అర్హతలు గ్రాడ్యుయేషన్ లేదా అంతకుముందు రెండు సంవత్సరాలు ఏ డిప్లొమా అయి ఉండాలి.
22-35 సంవత్సరాల వయస్సులో ఉండాలి.
కుల, సామాజిక ప్రాధాన్యత నిబంధనల ప్రకారం ఇవ్వబడుతుంది.
దారిద్ర్య రేఖకు దిగువ ఉన్న కుటుంబానికి చెందినది. కుటుంబానికి చెందిన అన్ని అర్హత పొందిన లబ్ధిదారులను పరిగణనలోకి తీసుకోవాలి.
మూవబుల్ / అస్థిర ప్రాపర్టీస్: 4 చక్రాలు కలిగినవి అనర్హమైనవి. 2.5 ఎకరాల తడి భూమి కలిగి, 5.00 ఎకరాల గరిష్ట భూమిని గరిష్టంగా అర్హులు. అనంతపురం జిల్లాకు సంబంధించి పరిమితి గరిష్ట తడి భూములు 5.00 ఎకరాలు మరియు పొడి భూమి 10.00 ఎకరాల ఉంటుంది.
ఎటువంటి రాష్ట్ర ప్రభుత్వాల కింద ఆర్ధిక సహాయం / ఋణం లభించిందో వారికి రూ. 50,000 / - రాయితీకి అర్హత లేదు.
అధికారిక విద్యను అభ్యసిస్తున్న వారు అర్హులు కాదు.
పబ్లిక్ / ప్రైవేట్ సెక్టార్ / క్వాసి-ప్రభుత్వం లేదా స్వయం ఉపాధిలో పనిచేసే వారు సహాయం కోసం అర్హత లేదు.
సెంట్రల్ / స్టేట్ ప్రభుత్వ సర్వీసు నుండి ఉద్యోగి తొలగించకూడదు. దరఖాస్తుదారు ఏ నేరారోపణ నేరారోపణను కలిగి ఉండరాదు.
నిరుద్యోగ భృతి పొందేందుకు ముఖ్యమంత్రి యువనేస్తం పథకానికి నమోదు చేసుకోవడానికి కావలిసిన ముఖ్య ధ్రువపత్రాలు - ఆధార్ కార్డు, రేషన్ కార్డు, ఎస్.ఎస్.సి, గ్రాడ్యుయేషన్ సర్టిఫికేట్.
చిల్డ్రన్ ఆఫ్ హెవెన్(సినిమా)
చిల్డ్రన్ ఆఫ్ హెవెన్ 1997, ఫిబ్రవరిలో విడుదలైన ఇరాన్ చలనచిత్రం. మజీద్ మజీదీ రచన, దర్శకత్వం వహించిన ఈ చిత్రంలో అమిర్‌ ఫార్రోఖ్‌ హెషిమియన్‌, బహరే సిద్ధీఖి నటించారు. పిల్లల ప్రధానంగా సాగే ఈ చిత్రం మంచి ప్రశంసలతోపాటు కలెక్షన్ల పరంగానూ సత్తాచాటిన ఈ సినిమా విదేశీ చిత్రం విభాగంలో ఆస్కార్ అవార్డుకు నామినేటయింది.
చెల్లి కోసం కొన్న చెప్పులను అన్న పోగొడతాడు.చెత్తను కలెక్ట్‌ చేసే వ్యక్తి వాటిని తీసుకెళతాడు. చెప్పులు పోయిన విషయాన్ని ఇంట్లో వాళ్ళకి తెలియకుండా అన్నా, చెల్లెలు ఎలా మ్యానేజ్‌ చేశారు, స్కూల్‌కి వెళ్లేటప్పుడు వాళ్ళు ఎలాంటి సాహసం చేశారు, చివరికి ఆ చెప్పులను ఎలా సాధించారనేది ఈ సినిమా కథాంశం.
సిల్బెర్రా
సిల్బెర్రా (ఆంగ్లం: ) రష్యా లోని సెయింట్ పీటర్స్‌బర్గ్ కేంద్రంగా పని చేస్తున్న ఒక ఫిలిం తయారీదారు.
2009 వ సంవత్సరం నుండి ఫిలిం ఫోటోగ్రఫీకి కావలసిన రసాయనాలను విక్రయిస్తున్ననూ, సిల్బెర్రా అనే బ్రాండు 2017 లో స్థాపించబడింది . జర్గ్మన్ లో Silber అనగా వెండి వ్లాడిమిర్ విష్నెవ్స్కీ అనే ఒక ప్రొఫెషనల్ ఫోటోగ్రఫర్ కాన్స్టాంటిన్ షబనోవ్ అనే ఒక ప్రొఫెషనల్ మేనేజర్ దీనిని స్థాపించారు. చిన్నతనం నుండి ఫోటోగ్రఫీ అంటే ఇష్టం ఉండటం వలన వారి అభిరుచినే (Hobby) వ్యాపారం (Business)గా మలచుకొని Hobbusiness అనే పదం సృష్టించారు.
సిల్బెర్రా ఉద్యోగులు మొత్తం ఫోటోగ్రఫర్లే. వీరిలో కొందరు నిపుణులు కాగా, కొందరు కేవలం ఔత్సాహికులు. అయితే అందరినీ కలిపి ఉంచే ఏకైక అంశం, ఫిలిం ఫోటోగ్రఫీ. అందుకే సిల్బెర్రా తమను తాము అనుభవంగల, అదే సమయంలో యువరక్తం గల సంస్థగా అభివర్ణించుకొంటుంది. సిల్బెర్రా జట్టులో వేర్వేరు ఫోటోగ్రఫర్ లకు వేర్వేరు అనుభవాల స్థాయిలు, వేర్వేరు అభిరుచులు కలవు.
ఫిబ్రవరి 2017 నుండి రష్యాలో 80 ఏళ్ళుగా ఫిలింను తయారు చేస్తోన్న మైక్రాన్ అనే ల్యాబ్ నుండి సిల్బెర్రా వివిధ రకాల ఫిలింలను తయారు చేసి పరీక్షలకు విడుదల చేస్తోంది. ఈ పరీక్షలలో వచ్చిన ఫలితాలపై అభిప్రాయ సేకరణ చేసి, దాని ప్రకారం ఫిలిం తయారీలో మెరుగులు దిద్దుకొంటోంది.
అక్టోబరు 2017 లో బ్లాక్ అండ్ వైట్ ఫిలిం ను రూపొందించటానికి సిల్బెర్రా ఫిలిం ప్రేమికుల నుండి విరాళాలు కోరింది . $1,15,000 ల లక్షానికి గాను, డిసెంబరు 2017 వరకు $35,257 పోగు అయ్యాయి.
సిల్బెర్రా ఈ క్రింది ఉత్పత్తులను తయారు చేస్తుంది.
ఫోటోఆప్టెకా అనే ఆన్లైను స్టోరును ను నడిపేది సిల్బెర్రా యే. ఫోమా మరియు ఇల్ఫోర్డ్ ఫిలిం లకు ఇదే అధికృత డీలరు. రెండేళ్ళ, ఐదేళ్ళ ఫోటోగ్రఫీ కోర్సులను నేర్పే ఏకైక విద్యాసంస్థ సెయింట్ పీటర్స్బర్గ్ ఆర్ట్ స్కూల్ ను నెలకొల్పింది కూడా సిల్బెర్రాయే.
రాంనగర్‌, హైదరాబాదు
రాంనగర్‌ తెలంగాణ రాష్ట్ర రాజధాని హైదరాబాదులోని ఒక ప్రాంతం. నగరంలోని ప్రధాన నివాస ప్రాంతాల్లో ఒకటైన రాంనగర్, ముషీరాబాద్ శాసనసభ నియోజకవర్గం పరిధిలోకి వస్తుంది. ఇది ఉస్మానియా విశ్వవిద్యాలయం, ఆర్.టి.టి. క్రాస్ రోడ్, ముషీరాబాద్ నివాస ప్రాంతానికి రెండు కిలోమీటర్లు, సికింద్రాబాద్ రైల్వే స్టేషను నుండి 5 కిలోమీటర్ల దూరంలో ఉంది.
ఇక్కడ నిత్యవసర వస్తువులు మరియు వివిధ వస్తువులకు సంబంధించిన ప్రసిద్ధ దుకాణాలు ఉన్నాయి. ఇక్కడికి సమీపంలోని నల్లకుంటలో చుక్కా రామయ్య ఐఐటీ అకాడమీ కూడా ఉంది.
తెలంగాణ రాష్ట్ర రోడ్డు రవాణా సంస్థ ఆధ్వర్యంలో రాంనగర్ నుండి నగరంలోని వివిధ ప్రాంతాలకు బస్సులు నడుపబడుతున్నాయి. రాంనగర్ సమీపంలో జామియా ఉస్మానియా రైల్వే స్టేషను ఉంది.
మట్టి గణపతే... మహా గణపతి అంటూ రాంనగర్‌ చౌరస్తాలో ఏబీఎన్‌-ఆంధ్రజ్యోతి సంస్థలు పర్యావరణహిత ప్రతిమలు (వినాయకుడి విగ్రహాలు) ను ఉచితంగా పంపిణీ చేస్తున్నారు.
టాస్మా
టాస్మా (ఆంగ్లం: ) అనేది రష్యా లోని కాజాన్ కేంద్రంగా పనిచేసే ఒక ఫిలిం మరియు ఫోటోగ్రఫిక్ పరికరాల తయారీదారు. టాస్మా యొక్క పూర్తి రూపం, టాటార్ సెన్సిటివ్ మెటీరియల్స్ (Tatar Sensitive Materials)
1933లో ఫ్యాక్టరీ ఫిలిం నెంబరు 8 గా టాస్మా ప్రారంభం అయ్యింది. కానీ టాస్మా అనే పేరు మాత్రం 1974లోనే ఏర్పడింది.
1935లో మొట్టమొదటి సారిగా పరీక్ష కోసం ఫిలిం విదుడల చేసింది. 1936లో మొట్టమొదటి సినీ ఫిలిం ను, 1941లో మొట్టమొదటి ఏరో ఫిలిం ను విడుదల చేసింది. 1942లో మొట్టమొదటి యాంటీ-ఫాగ్ ఫిలిం ను విడుదల చేసింది.
రెండవ ప్రపంచ యుద్ధం సమయంలో సోవియట్ యూనియన్లో పని చేసిన ఏకైక ఫ్యాక్టరీ టాస్మాయే కావటం విశేషం. ఈ సేవలను గుర్తించి 1944లో టాస్మాకు అప్పటి సోవియట్ యూనియన్ Order of the Red Banner of Labor USSR ను ప్రదానం చేసింది.
యుద్ధం తర్వాత అనేక ఇతర ఉత్పత్తులను టాస్మా తయారు చేసింది. కాలక్రమేణా ఫోటోగ్రఫీ లోని ఇతర రంగాలకు విస్తరించింది.
ముద్రణకు కావలసిన మొట్టమొదటి గ్రాఫిక్ ఆర్ట్ ఫిలిం ను 1948లో, మొట్టమొదటి పారిశ్రామిక ఎక్స్ రే ఫిలిం ను 1949లో, మొట్టమొదటి కలర్ ఫిలిం ను 1950లో విడుదల చేసింది.
80వ దశకంలో ఫ్యాక్టరీ భవనాల విస్తరణ, తయారీ రంగం ప్రక్షాళన, కొత్త పరికరాలను సమకూర్చుకోవటం చేసింది.
1992లో టాస్మాలో కార్పోరేటీకరణ, ప్రైవేటీకరణ జరిగాయి.
కాలక్రమేణా పలు ఉత్పత్తుల తొలగింపు చేరిక జరిగాయి. 2018 సంవత్సరానికి టాస్మా ఈ క్రింది ఉత్పత్తులను తయారు చేస్తోంది.
కుప్పి సోపు నూనె
కుప్పు సోపు నూనె లేదా కుప్పు సోంపు నూనె ఒక ఆవశ్యక నూనె. ఇది ఒక సుగంధ తైలం. కుప్పు సోంపును హిందీలో వలైటి సౌంఫ్ అంటారు. కుప్పు సోపు చూటటానికి సోపు/పెద్ద జీలకర్రను పోలి వుండును. కుప్పిసోంపును ఆహార పదార్థాలలో ఉపయోగిస్తారు. కుప్పు సోంపు మొక్క అంబేల్లిఫెర కుటుంబానికి చెందిన మొక్క. కుప్పి సోంపు మొక్కలలో పలు రకాలు వున్నవి. ఆవశ్యక నూనెను పింపినెళ్ల అనిసుం ముక్క నుండి ఉత్పత్తి చేస్తారు.( పింపినెళ్ల అఫిసినల్, పింపినెళ్ల వుల్గరే అనేవి ఇతర రకాలు).కుప్పి సోపుని అనిసే(anise) లేదా ఆనిసీడ్(aniseed) అనికూడా అంటారు.అనిసే గింజలను స్టార్ అనిసే మరోరకం మొక్కగా అప్పుడప్పుడు పొరపాటు పడుతుంటారు.స్టార్ అనిసే మొక్క లిల్లీసియేసి కుటుంబానికి ఛేండినది.దాని వృక్ష శాస్త్ర పేరు లిల్లీసీయం వేరుమ్. అనిసే నూనెను తరచుగా ఆరోమాథెరపీలో వాడుతారు.
అనిసీడ్ మధ్య తూర్పు ప్రాంతానికి చెందినది. వర్తమాన కాలంలో (2018 నాటికి)యూరోప్,అమెరికా,మరియు ఉత్తర ఆఫ్రికాలలో సాగు చేస్తున్నారు.ఇది ఏక వార్షికమొక్క 80 సెం.మీ ఎత్తు(రెండు అడుగులన్నర) ఎత్తు పెరుగును.సున్నితమైన తేలిక ఆకులను కల్గి వుండును. చిన్నని తెల్లని పూలు పూయును.విత్తనాలు గ్రెయిష్ బ్రౌన్ రంగులో వుండును.పురాతన కాలం నుండి రోమనులు,ఈజిప్తులు,మరియు గ్రీకులు ఈ నూనెను ఉపయోగించారు.రోమనులు ముస్తాసియస్(mustaceus)అనే కేకులో వాడగా,ఈజిప్టులు బ్రేడ్డు(దిబ్బరోట్టె) లో కలిపి వాడేవారు.ఇక గ్రీకులు జీర్ణ వ్యవస్థలోని ఇబ్బందులు తగ్గించుటకు వాడారు.
కుప్పి సోపు గింజలోని పదార్థాలు
ఈ పంటను బల్గేరియా,సిప్రస్,ఫ్రాన్స్,జర్మనీ,ఇటలీ,మెక్సికో,దక్షిణ అమెరికా, సిరియా, టర్కీ, స్పైన్, ఇంగ్లాండు,రష్యా మరియు ఇండియా దేశాలలో సాగు చెస్తున్నారు.. ఇండియాలో నూనె ఉత్త్పత్తికి కాకుండా కేవలం వంటల్లోవాడటానికి కుప్పి సోపునుసాగు చేస్తున్నారు.
భారతీయ భాషల్లో కుప్పి సోపు పేర్లు ఇలావున్నాయి
నూనెను విత్తనాల నుండి నీటి ఆవిరి స్వేదన క్రియ/స్టీము డిస్టిలేసను పద్ధతి ద్వారా సంగ్రహిస్తారు.
నీటి ఆవిరి స్వేదన క్రియ/స్టీము డిస్టిలేసను పద్ధతి ప్రధాన వ్యాసం ఆవశ్యక నూనెల ఉత్పత్తి- నీటి ఆవిరి ద్వారా స్వేదనక్రియ చదవండి
కుప్పి సోపు నూనె కొద్ధిగా మధ్యస్తాయి చిక్కదనం(స్నిగ్థత)కల్గి వుండును. తక్కువ ఉష్ణోగ్రత వద్ద గట్టి పడును (ఘన స్థితిచెందును).
నూనెలోని పలు వృక్షరసాయనాలు వున్నవి వాటిలో ముఖ్యమైనవి ఆల్ఫా-పైనేన్ , కాంపెన్, బీటా పైనేన్, లినలూల్, సీస్-అనేథోల్, ట్రాన్స్- అనేథోల్, సఫ్రోల్, అనిస్ అల్డిహైడ్ మరియు ఆసిటో అనిసోల్లు.
కుప్పి సోపు నూనె భౌతిక గుణాల పట్టిక
గాఢత నూనె సున్నిత చర్మ మున్న కొందరికి చర్మం పై చెడు ప్రభావం చూపవచ్చును. అందువలన అటు వంటి వారు వాడరాదు.అలాగే ఎక్కువ మోతాదులో తీసుకున్న సర్కులేసన్ తగ్గిపోయి cerebral congestion(మెదడులో రక్తం ఒకచోటాధికంగా చేరడం) ఏర్పడవచ్చు.గర్భంతో వున్నప్పుడు స్ర్తీలు వాడరాదు.
అడాక్స్
అడాక్స్ (ఆంగ్లం:) జర్మనీ లోని బెర్లిన్ కు చెందిన ఒక ఫిలిం తయారీదారు. ఫిలిం తో బాటు, ఫోటోగ్రఫిక్ కాగితం, ఫిలిం ఫోటోగ్రఫీకి కావలసిన రసాయనాలను కూడా అడాక్స్ తయారు చేస్తుంది.
1860 లో ఫోటోకెమికల్ రసాయనాలు ఉత్పత్తి చేయటానికి స్థాపించబడిన ADOX Dr.C. Schleussner GmbH తమ అతి పలుచని ఫిలిం లు KB 14 మరియు KB 17 లతో సర్వత్రా వ్యాపిస్తూ వేనోళ్ళ పొగడబడింది . అమెరికా వారు సైతం వీటిని "the German wonderfilm" అని సంభోధించుకొనేవారు.
20వ దశకం నుండి 60వ దశకం వరకు అడాక్స్ పలు కెమెరాలను తయారు చేసింది.
1956 లో అడాక్స్ మొట్టమొదటి కలర్ నెగిటివ్ ఫిలిం ను ప్రవేశపెట్టింది. రెండేళ్ళ తర్వాత వివిధ రకాల స్లైడ్ ఫిలిం లను తయారు చేసింది.
పలు చేతులు మారిన ఆగ్ఫాఫోటోను అడాక్స్ కొన్నది. ఆగ్ఫా ఫిలింలో ఉన్న పలు లోపాలను సరిదిద్దింది. ADOX PAN 400 పేరు పెట్టి 2010 సెప్టెంబరులో ఈ ఫిలిం ను విడుదల చేసి ఫిలిం అమ్మకాలు పున:ప్రారంభించింది. ఆగష్టు 2016 లో స్విట్జర్ ల్యాండ్ లో ఫిలిం తయారీ యంత్రాలను సొంతపరచుకొంది . ఫిబ్రవరి 2017లో జర్మనీ లోని బాద్ సారొ అనే ప్రాంతంలో ఫిలిం/సంబంధిత రసాయనాలు ఉత్పత్తి చేయటానికి సరక్రొత్త ఫ్యాక్టరీ నిర్మించటం మొదలు పెట్టింది.
శివం రోడ్
శివం రోడ్ తెలంగాణ రాష్ట్ర రాజధాని హైదరాబాదులోని ఒక ప్రాంతం. ఇక్కడ సత్య సాయి బాబా నెలకొల్పిన శివం టెంపుల్ కారణంగా ఈ ప్రాంతానికి శివం రోడ్ అనే పేరు వచ్చింది. ఇది బాగ్ అంబర్‌పేట్ వార్డు పరిధిలోకి వస్తుంది.
ఈ ప్రాంతంలో మంచి షాపింగ్ సముదాయాలు మరియు అనేక కిరాణా దుకాణాలు ఉన్నాయి.
సత్యసాయి బాబా నెలకొల్పిన శివం టెంపుల్ చాలా ప్రసిద్ధి చెందింది. షిర్డీ సాయి బాబా దేవాలయం, అయ్యప్పస్వామి దేవాలయం, అహోబిల్ మఠం (నరసింహస్వామి దేవాలయం), రామాలయం, పుట్టు లింగాల గుడి మొదలైన ఇతర దేవాలయాలు కూడా ఉన్నాయి.
తెలంగాణ రాష్ట్ర రోడ్డు రవాణా సంస్థ ఆధ్వర్యంలో శివం రోడ్ మీదుగా నగరంలోని వివిధ ప్రాంతాలకు బస్సులు నడుపబడుతున్నాయి. దీనికి సమీపంలో విద్యానగర్ రైల్వే స్టేషను ఉంది.
ఈ ప్రాంతంలో అనేక బ్యాంకులు మరియు ఏటిఎంలు ఉన్నాయి.
మద్దూరి వెంకటేశ్వర యాజులు
మద్దూరి వెంకటేశ్వర యాజులు (జూలై 13, 1927 - సెప్టెంబర్ 18, 2018) సుప్రసిద్ధ వేతశ్రౌత విద్వాంసులు, ఉమ్మడి ఆంధ్రప్రదేశ్ మాజీ ఆగమ సలహాదారుడు. శతాధిక సోమ, స్మార్త యాగాల్ని నిర్వహించాడు.
వెంకటేశ్వర యాజులు 1927, జూలై 13న యజ్ఞ నారాయణ సోమయాజి, సుబ్బమ్మ సోమిదేవమ్మ దంపతులకు కృష్ణా జిల్లా, వీరులపాడు మండలంలోని జుజ్జూరు గ్రామంలో మద్దూరి ఆయన జన్మించాడు.
మద్దూరి వంశంలో 15వ తరంవాడైన వెంకటేశ్వర యాజులు ఇప్పటివరకు 15కు పైగా సోమయాగాలు, 600లకు పైగా ఆలయాల ప్రతిష్ఠలను మరియు వందలాది ఇతర యాగాలను నిర్వహించాడు. శ్రీశైలం, కాళహస్తి, అమరావతి, తిరుపతి, వేములవాడ, మైసూర్, గోకర్ణ, బళ్ళారి, కంచి, రామేశ్వరం, నాసిక్, సోమనాథ్, ఉజ్జయిని, ఓంకారం, అయోధ్య, బదరీనాథ్, నైమిశారణ్యం, వైద్యనాథం, ఖాట్మండులలో మహాకత్రువలను నిర్వహించాడు.2018, సెప్టెంబర్ 12న కుటుంబసభ్యులతో కలిసి చార్‌ ధామ్‌ యాత్రకు బయలుదేరిన వెంకటేశ్వర యాజులు అనారోగ్యానికి గురై, సెప్టెంబర్ 18 (మంగళవారం)న బదరీనాథ్ క్షేత్రంలోతుదిశ్వాస విడిచాడు.
నామాలగుండు
నామాలగుండు తెలంగాణ రాష్ట్ర రాజధాని హైదరాబాదులోని ఒక ప్రాంతం. 1965 లో హైదరాబాద్ మహానగర పాలక సంస్థచే ఆమోదించబడిన మొట్టమొదటి నివాస ప్రాంతాల్లో ఒకటైన సికింద్రాబాద్ రైల్వే స్టేషను నుండి సుమారు 1.5 కిలోమీటర్ల దూరంలో ఉంది. చిలకలగూడ, సీతాఫల్‌మండి, వారసిగూడ, మైలార్‌గడ్డ మొదలైన ప్రాంతాలు నామాలగుండుకు సమీప ప్రాంతాలుగా ఉన్నాయి.
ఈ ప్రాంతంలో రెండు పెద్ద గుండ్లు ఉన్నాయి. ఒకగుండు చిన్న కొండ పైన ఉండగా, రెండవది సీతాఫల్‌మండి నుండి మైలార్ గడ్డ వైపు వెళ్ళే రోడ్డులో ఉంది. మొదటిగుండు ప్రస్తుతమున్న హనుమంతుని ఆలయం వెనుక ఉండేది, కానీ నివాస గృహాల నిర్మాణాలకొరకు అది తీసివేయబడింది. ప్రస్తుతం కళ్యాణ వెంకటేశ్వర ఆలయం ఉన్న ప్రాంతంలో రెండవ గుండు ఉండేది. ఈ గుండ్లపై భారీగా మూడు నిలువు గీతలు నామాల మాదిరిగా ఉండడంవల్ల వీటిని నామాలగుండ్లు అని పిలిచేవారు. అలా ఈ ప్రాంతానికి నామాలగుండు అని పేరు వచ్చింది.
తెలంగాణ రాష్ట్ర రోడ్డు రవాణా సంస్థ ఆధ్వర్యంలో నామాలగుండు మీదుగా సికింద్రాబాద్, కోఠి, దిల్ సుఖ్ నగర్ వంటి వివిధ ప్రాంతాలకు బస్సులు నడుపబడుతున్నాయి. సమీపంలోనే సికింద్రాబాద్ రైల్వే స్టేషను, సీతాఫల్‌మండి రైల్వే స్టేషనులు ఉన్నాయి.
జీహెచ్‌ఎంసీ ఆధ్వర్యంలో నామాలగుండులో నైట్ షెల్టరును ఏర్పాటుచేయడం జరిగింది. ప్రయాణికులకు రాత్రిపూట ఆశ్రయం కలిపించడంతోపాటు నామమాత్ర రుసుముపై భోజన సౌకర్యం కూడా కల్పించబడుతుంది.
హైదరాబాదు రాష్ట్రంలోని టాకీసులు
తెలంగాణలోని సినిమా, ముంబై సినిమాకు సమాంతరంగా సాగడంతోపాటు, దేశంలోని ఇతర ప్రాంతాల మాదిరిగానే అలనాటి హైదరాబాద్ రాష్ట్రంలో సినిమాల నిర్మాణం కన్నా ముందుగానే సినిమా టాకీసులు నిర్మాణమయ్యాయి. 1930 నాటికి హైదరాబాదు రాష్ట్రంలో దాదాపు 17 సినిమా టాకీసులు ఏర్పడ్డాయి.
మూడో సాలార్‌జంగ్ మీర్ యూసుఫ్ అలీఖాన్ ఆధ్వర్యంలో దివాన్ దేవిడి ప్యాలెస్ ప్రాంగణంలో 1920లో సెలెక్ట్ టాకీస్‌ పేర హైదరాబాదులో తొలి పర్మినెంట్ థియేటర్ నిర్మాణం జరిగింది. నిజాం కుటుంబ సభ్యుల కొరకు మాత్రమే నిర్మించిన ఈ థియేటర్ కోసం లండన్ నుండి 16 ఎం.ఎం. ప్రొజెక్టర్‌ను దిగుమతి చేసుకున్నారు.
ప్రారంభదశలో టెంట్‌ హాల్స్‌లో రాత్రిపూట మొదటి, రెండవ ఆటలు మాత్రం వేసేవారు. పర్మినెంట్‌ హాల్స్‌ వచ్చాక కూడా కొన్నాళ్లపాటు ఇదే పద్ధతి కొనసాగింది. రెండు, నాలుగు, ఆరు, పది అణాలుగా టికెట్టు ధరలు ఉండడంతోపాటు కాస్త ఎక్కువ డబ్బు పెట్టగలిగే వారికోసం రెండు రూపాయలతో ప్రత్యేకంగా అమర్చిన విశాలమైన సోఫా టికెట్టు ఉండేది. 1948 వరకు నమాజు చేసుకోవడానికి ఇంటర్వెల్‌ ఇచ్చేవారు.
దిలీప్ కొణతం
దిలీప్ కొణతం ప్రముఖ రచయిత మరియు సాంకేతిక నిపుణుడు. ఇంగ్లీషులో బహుళ ప్రజాదరణ పొందిన "కన్ఫెషన్స్ ఆఫ్ యాన్ ఎకనామిక్ హిట్‌మ్యాన్" అనే ఆంగ్ల పుస్తకాన్ని ఒక దళారీ పశ్చాత్తాపం పేరిట తెలుగులోకి అనువదించి తెలుగు పుస్తక ప్రపంచంలో సంచలనం సృష్టించిన దిలీప్, ప్రస్తుతం తెలంగాణ ప్రభుత్వ డిజిటల్ మీడియా డైరెక్టర్ గా బాధ్యతలు నిర్వహిస్తున్నాడు.
దిలీప్ స్వగ్రామం తెలంగాణ రాష్ట్రం, యాదాద్రి - భువనగిరి జిల్లాలోని మోత్కూర్. ఆయన సెప్టెంబర్ 22న భారత కమ్యూనిస్టు పార్టీ (సి.పి.ఐ) నాయకుడు కొణతం బక్కారెడ్డి, అరుణ దంపతులకు జన్మించాడు. హైదరాబాదులోని సెయింట్ జోసఫ్ పబ్లిక్ స్కూల్ ప్రాథమిక విద్యను పూర్తిచేసిన దిలీప్, వివేకవర్ధిని డిగ్రీ కళాశాల నుండి బీఎస్సీ, ఉస్మానియా విశ్వవిద్యాలయము అనుబంధ కళాశాల వివేకానంద స్కూల్ ఆఫ్ పోస్ట్ గ్రాడ్యుయేట్ స్టడీస్ నుండి ఎంబీఏ పూర్తి చేశాడు.
2000, ఏప్రిల్ 19న కిలారి స్వర్ణతో దిలీప్ వివాహం జరిగింది. వీరికి ఒక కుమారుడు (అర్ణవ్)
తెలంగాణ ఉద్యమ సమయంలో తెలంగాణ రాష్ట్ర ఆవశ్యకతను, ఉద్యమ లక్ష్యాలనూ గురించి సామాజిక మాధ్యమం ద్వారా విస్తృత ప్రచారం చేయడంతోపాటూ, తెలంగాణ వ్యతిరేక శక్తుల పన్నాగాలను ఎప్పటికప్పుడు సామాజిక మాధ్యమం వేదికల్లో తిప్పికొట్టేవాడు. మిషన్ తెలంగాణ అనే వెబ్ పోర్టల్ స్థాపించి ఎప్పటికప్పుడు తెలంగాణ ఉద్యమం విశేషాలు ప్రపంచవ్యాప్తంగా చేరవేశాడు. గూగుల్ సంస్థలో ఉద్యోగం చేస్తూనే తెలంగాణ రాష్ట్ర సాకారం కోసం నిరంతరం శ్రమించాడు.
సామాజిక మాధ్యమం వేదికగా తెలంగాణ ఉద్యమంలో తన వంతు పాత్ర పోషించిన దిలీప్ కృషిని గుర్తించిన తెలంగాణ రాష్ట్ర తొలి ముఖ్యమంత్రి కల్వకుంట్ల చంద్రశేఖరరావు దిలీప్ ను డిజిటల్ మీడియా డైరెక్టర్ గా నియమించారు.
దెర్సు ఉజాలా
దెర్సు ఉజాలా అకీరా కురొసావా దర్శకత్వంలో 1975లో విడుదలైన సోవియట్-జపనీస్ కో-ప్రొడక్షన్ చలనచిత్రం. ఇది కురపోవా దర్శకత్వం వహించిన మొదటి జపనీస్ భాషా చిత్రంగా, మొదటి మరియు ఏకైక 70ఎంఎం చిత్రంగా నిలిచింది. 1975లో మాస్కో ఇంటర్నేషనల్ ఫిలిం ఫెస్టివల్ లో గోల్డెన్ ప్రైజ్ మరియు ప్రిక్స్ ఇంటర్నేషనల్ ఫెడరేషన్ ఆఫ్ ఫిల్మ్ క్రిటిక్స్ అవార్డులతోపాటూ 1976లో ఉత్తమ విదేశీ చిత్రంగా ఆస్కార్ అవార్డును అందుకుంది.
ఈ చిత్రం సోవియట్ యూనియన్ లో 20.4 మిలియన్ల టికెట్లు అమ్ముడవడంతోపాటూ యునైటెడ్ స్టేట్స్ మరియు కెనడాలలో 1.2 మిలియన్ డాలర్లు వసూలు చేసింది.
బర్గర్ ఫిలిం
బర్గర్ (ఆంగ్లం: ) ఫ్రాన్సు కు చెందిన ఒక బ్లాక్ అండ్ వైట్ ఫిలిం తయారీదారు.
జనవరి 2007లో ఫోర్టె తో ఉన్న ఒప్పందం ముగిశాక, అదే సంవత్సరం ద్వితీయార్థంలో హర్మాన్ టెక్నాలజీస్ తో ఒప్పందం కుదుర్చుకొని ఫిలిం తయారీని కొనసాగించింది.
ఈ సందర్భంలో బర్గర్ ప్రెసిడెంటు గయ్ గెరార్డ్, వ్యాఖ్య
"ప్రత్యేకించి భారీ పారిశ్రామికీకరణ, ఇటీవలి కాలంలో వచ్చిన మార్పులు ఉన్న ఈ తరుణంలో, మా అన్ని ఉత్పత్తులలో ఇంతకు ముందు కంటే ఎక్కువ నాణ్యతాప్రమాణాలను ఇనుమడింపజేయాలనే గట్టి నిర్ణయంతో ఉన్నాము."
సంజీవి ముదిలి
సంజీవి ముదిలి రంగస్థల, టీవి, సినిమా నటుడు, రచయిత మరియు దర్శకుడు. 1965నుండి నాటకరంగంలో కృషిచేస్తున్న సంజీవి, సినీరంగంలో 50కిపైగా చిత్రాలకు నటుడిగా, రచయతగా పనిచేశాడు. ప్రజానాట్యమండలి కార్యక్రమాల్లో చురుకైన పాత్ర పోషించాడు.
సంజీవి సెప్టెంబర్ 24న కృష్ణా జిల్లా, విజయవాడలో జన్మించాడు.
1965లో నాటకరంగంలోకి అడఉగుపెట్టిన సంజీవి నటుడిగా, రచయితగా, దర్శకుడిగా అనేక నాటక నాటికలకు పనిచేశాడు. గురజాత కళామందిరం అనే సంస్థను స్థాపించి, గత 40 ఏళ్ళుగా నాటక ప్రదర్శనలను ఇస్తున్నాడు.
నాటకాలు
నాటికలు
నంది అవార్డులు
ఇతర అవార్డులుదాదాపు 50కిపైగా చిత్రాలకు నటుడిగా, రచయతగా పనిచేశాడు. సంజీవి రచనలో రాజశేఖర్ నటించిన 'అన్న' చిత్రం నాలుగు నంది అవార్డులు అందుకోవడమేకాకుండా, ఆస్కార్ అవార్డుకు కూడా నామినేట్ అయింది. దాసరి నారాయణరావు దర్శకత్వంలో విజయశాంతి నటించిన ఒసేయ్ రాములమ్మా చిత్ర రచనలో కూడా సంజీవి తన సహకరించాడు. ఈ చిత్రం అంతకుముందున్న బాక్సాఫీస్ రికార్డులను అధిగమించడమేకాకుండా రాష్ట్ర ప్రభుత్వం నుండి అనేక అవార్డులతోపాటూ ఉత్తమ నటి విభాగంలో జాతీయ అవార్డును గెలుచుకుంది. ఈయన రచయితగా చేసిన మరో సినిమా ఎర్రమందారం ఉత్తమ చిత్రం, ఉత్తమ నటుడు విభాగాల్లో రాష్ఱ్ర ప్రభుత్వ అవార్డులు, జాతీయ స్థాయిలో ఉత్తమ ప్రాంతీయ చిత్రంగా భారత ప్రభుత్వ అవార్డు గెల్చుకుంది. ఎర్రసైన్యం, ఒరేయ్ రిక్షా, సమ్మక్క సారక్క వంటి చిత్రాలకు పనిచేసిన సంజీవి తమిళ సినిమా మరియు కన్నడ సినిమా రంగంకు కూడా పనిచేశాడు. అంతేకాకుండా ఛాయా (1981), తెలుగోడు (2014) వంటి చిత్రాలకు దర్శకత్వం వహించాడు.
నటుడిగా
రచయితగా
దర్శకత్వం
సైఫాబాద్
సైఫాబాద్ తెలంగాణ రాష్ట్ర రాజధాని హైదరాబాదులోని ఒక ప్రాంతం. ఈ ప్రాంతంలో కొన్ని ప్రధాన ప్రభుత్వ భవనాలు ఉన్నాయి. ప్రఖ్యాతిగాంచిన రవీంద్రభారతి కూడా ఈ ప్రాంతంలోనే ఉంది.
ఇక్కడ అనేక వ్యాణిజ్య దుకాణాలు ఉన్నాయి. చుట్టుపక్కల నివాసితులకు కావలసిన సామాగ్రి అందుబాటులో ఉంటుంది.
తెలంగాణ రాష్ట్ర రోడ్డు రవాణా సంస్థ ఆధ్వర్యంలో సైఫాబాద్ మీదుగా నగరంలోని వివిధ ప్రాంతాలకు బస్సులు నడుపబడుతున్నాయి. ఇక్కడికి దగ్గరలోనే లక్డి కా పూల్ రైల్వే స్టేషను కూడా ఉంది.రాజమాత మాసాహెబా (ఖానం ఆఘా) సైఫాబాద్ పరిసరాల ప్రాంతాల్లో తాగునీటి కోసం చెరువును కట్టించింది. దీన్నే మాసాహెబ్ ట్యాంక్ (మాసబ్ ట్యాంక్) అని పిలుస్తున్నారు.
హైగన్ తరంగ సిద్ధాంతం
డచ్ భౌతిక శాస్త్రవేత్త క్రిస్టియన్ హైగన్స్ ప్రతిపాదించారు. 
విద్యుదయస్కాంత సిద్ధాంతం: 
దీన్ని మాక్స్‌వెల్ ప్రతిపాదించారు. ఈ సిద్ధాంతం ప్రకారం కాంతి విద్యుత్, అయస్కాంత క్షేత్రాల్లో ఆకర్షణకు గురవకుండా తిర్యక్ తరంగ రూపంలో చలిస్తుంది. 
కాంతికి కణస్వభావం, తరంగ స్వభావం రెండూ ఉన్నట్లు ఆధునిక క్వాంటం సిద్ధాంతం వివరిస్తుంది.
1908నాటి హైదరాబాదు వరదలు
హైదరాబాదు లోని మూసి నదికి 1908, సెప్టెంబర్ 26 నుండి 28వరకు వరదలు వచ్చాయి. 36 గంటల్లో 16 సెంటీమీటర్లు నమోదైన వర్షపాతంలో దాదాపు 15వేలమంది ప్రాణాలు కోల్పోయారు. 20వేల ఇళ్లు నేలమట్టమయ్యాయి. నగరంలో ఉన్న మూడు వంతెనలు (అఫ్జల్, ముస్సాలం జంగ్ మరియు చాదర్‌ఘాట్‌) తెగిపోవడంతో, పూరానాపుల్ వంతెన మాత్రమే నగరంలోని రెండు ప్రాంతాల మధ్య అనుసంధానమైవుంది.
సెప్టెంబర్ 26న ఉదయం 6 గంటల ప్రాంతంలో ఆకాశంలో నల్లటి మబ్బులు ఏర్పడ్డాయి. గంట తరువాత చినుకులు ప్రాంభమై, మధ్యాహ్నం 2 గంటలకు జడివానలా మారిపోయింది. లోతట్టు ప్రాంతాలు జలమయమై, సాయంత్రం 6 గంటలకు మూసీ నది పూర్తిగా నిండిపోవడంతోపాటూ శివారు ప్రాంతాల చెరువులకు, కుంటలకు గండి పడి మూసీనదిలో కలిసాయి. అనేక సంఖ్యలో చెట్లు నెలకొరిగాయి.
మరుసటి రోజూ అదే పరిస్థితి నెలకొంది.
మూడోరోజు అనగా సెప్టెంబర్‌ 28న మూసీ నది 60 అడుగుల ఎత్తులో ప్రవహించడంతో, ఆఫ్జల్‌ గంజ్‌ వద్ద నీటి మట్టం 11 అడుగులకు చేరింది. 36 గంటల్లో 16 సెంటీమీటర్ల వర్షపాతం నమోదై, వర్షంనీరు చాదర్‌ఘాట్‌ దాటి అంబర్‌పేట బురుజు వరకు, అటు చార్మినారు దాటి శాలిబండ వరకు ప్రవహించాయి. వందల సంఖ్యలో జనం పేట్లబురుజుపైకి ఎక్కారు. కానీ, రెండు గంటల్లోనే పేట్లబురుజు నీటి ప్రవాహానికి కొట్టుకపోవడంతో వందలమంది ఆ నీటి ప్రవాహంలో కొట్టుకపోయారు. ఆ రోజు సాయంత్రానికి గానీ వరద ఉధృతి తగ్గలేదు.
దాదాపు 15వేల మంది ప్రాణాలు కోల్పోవడంతోపాటూ, 20వేల ఇళ్లు నేలమట్టమయ్యాయి. అప్పటి పాలకుడు నిజాం మీర్ మహబూబ్ ఆలీ ఖాన్ నిరాశ్రయుల కోసం అనేక సహాయక చర్యలు ప్రారంభించి, తమ సంస్థానాల్లోని భవనాల్లో ఆశ్రయం కల్పించాడు. అనేక ప్రాంతాల్లో వైద్య, అన్నదాన శిబిరాలు ప్రారంభించాడు.
ఆఫ్జల్‌ దవాఖాన (ఉస్మానియా జనరల్ హాస్పిటల్) భవనం కూలిపోవడంతో అఫ్జల్‌గంజ్ భవనం పైన ఎక్కిన జనం, దానిపక్కనేవున్న చింత చెట్టుపై ఎక్కి 150 మందికిపైగా ప్రాణాలను కాపాడుకున్నారు. వరదల సాక్షిగా వందల మంది ప్రాణాలు కపాడిన చెట్టు ఇప్పటికీ ఉంది.
1908లో వచ్చిన ఈ వరదల తర్వాత జంటనగరాల అభివృద్ధి ప్రారంభమైంది. సాంకేతిక నిపుణుడు మోక్షగుండం విశ్వేశ్వరయ్య నగారాభివృద్ధికి ప్రణాళికను తయారుచేసి, వరదల పునరుక్తిని నివారించడానికి మరియు నగరంలో ఇతర మౌలిక పౌర సౌకర్యాలను మెరుగుపరడానికి కొన్ని సూచనలు చేస్తూ 1909, అక్టోబరు 1న తన నివేదిక సమర్పించాడు. 1912లో ఏడవ నిజాం ఒక నగరాభివృద్ధి ట్రస్టును ప్రారంభించి, వరదలను నివారించేందుకు ఒక వరద నివారణ వ్యవస్థను ఏర్పరచడంలో భాగంగా, 1920లో మూసీ నదిపై ఒక నగరానికి పది మైళ్ళ ఎగువన ఉస్మాన్ సాగర్ ఆనకట్టను, 1927లో మూసీ ఉపనదైన ఈసీ నదిపై హిమాయత్ సాగర్ అనే మరో జలాశయము నిర్మించాడు. ఇవి రెండు మూసీ నదికి వరదలు రాకుండా నివారించడంతోపాటు హైదరాబాదు నగరానికి త్రాగునీటిని అందిస్తున్నాయి.
కోరిందపండు
కోరిందపండు(ఆంగ్లం: Raspberry, ర్యాస్బెఱి) గులాబి పూవు కుటుంబానికి చెందిన "రూబస్"అనే జన్యువుగల వృక్షజాతుల సమూహంలో భాగమైన ఒక తినదగిన పండు. ఈ పండ్లు రూబస్ జన్యువులోని ఉపజన్యువైన "ఇడియోబాటస్"కి ముఖ్యంగా చెందినవి. కోరిందపండ్ల చెట్లు కలపకాండలతో సంవత్సరం పొడవునా పండ్లను ఇస్తాయి.
రూబస్ జన్యువులోని ఉపజన్యువైన "ఇడియోబాటస్"కి చెందిన కోరిందపండ్ల ఉదాహరణలు:రూబస్ జన్యువుకే ఏకంగా చెందిన కోరిందపండ్లు ఇవి:కోరిందపండ్ల గింౙలను సంప్రదాయపరంగా శీతాకాలంలో  సాగుకై నాటుతారు, నేడు ప్రయోగశాలల్లో పుట్టించిన కోరింద మిశ్రమమొక్కలను నేరుగా మట్టిలో నాటుతున్నారు. సాధారణంగా ఈ మొక్కలను మీటరుకు రెండు నుండి ఆఱుచొప్పున సారవంతమైన, పారుదల నేలలో నాటుతారు. మొక్కలు చుట్టూ గట్లు కడతారు. మొక్కలు ఒక ఎత్తుకు వచ్చేవరకు వాటిని జాగ్రత్తగా చూసుకుంటారు. ముఖ్యంగా మొక్కల వేర్లను పురుగులు దాడిచేయకుండా చూడాలి.
అన్ని కోరిందపొదల కాడలు, సాగుయొక్క తొలినాళ్లలో బాగా ఎదుగుతాయి. నిజానికి బాగా ఎదిగిన ఆ కోరిందకాండాలకు సాగుచివరిలో కాలంలో పండ్లు వస్తాయి. కోరింద పూవులు తేనెటీగలకు ఇతర సంపర్కకారక కీటకాలకు మకరందనిధులు. కోరిందపొదలు ఓజఃభరితాలు మఱియు శక్తివంతమైనవి. పక్కనే నాటబడిన ఇతరమొక్కలను, పొదలను ఇవి తమ 
వేర్లద్వారా దాడిచేసి ఆ మొక్కల బలాన్ని క్షీణింపజేసే గుణం గలవి. అందుకే ఇవి త్వరగా పెరిగి పండ్లును ఇచ్చే స్థాయికి వచ్చేస్తాయి. గమనించకపోతే ఇవి త్వరగా తోటంతా పాకి, తోటలోని ఇతరమొక్కలను చంపేస్తాయి. కోరిందపొదలు తడిమట్టిలో చాలా త్వరగా వేర్లను పెంచుకుని విస్తరిస్తాయి.
చూడటానికి పండు మంచి ఎఱుపు రంగులోకి (లేదా విత్తనం జాతినిబట్టి నలుపు, ఊదా, బంగారు రంగులలోకి) వచ్చి ఉండగా మఱియు పండ్లు తేలికగా మొక్కనుండి విడివడినప్పుడు, వాటి సేకరింపును ప్రారంభిస్తారు. పండ్లు బాగా ముగ్గినప్పుడే వాటి తియ్యటి రుచి బయటపడుతుంది. బాగా ముగ్గిపోయి, ముట్టుకుంటేనే ముద్దైపోతున్న పండ్లను సాధారణంగా మురబ్బాలను , జామ్లను తయారుచేయడానికి వినియోగిస్తారు.
ఉష్ణమండల ప్రాంతాలలో పెరిగే ఈ కోరిందపండ్లు వాణిజ్యపరంగా మంచిగిరాకీ ఉన్న పండ్లు. నేటి కోరిందలు ముఖ్యంగా రూబస్ ఇడేయస్ మఱియు రూబస్ స్ట్రైగోసిస్ అనే జన్యుజాతుల యొక్క జన్యుకలయికలే. 
వృక్షశాస్త్రవేతలు ఈ మధ్యనే ముళ్లు తక్కువ ఉండి, ఎటువంటి కర్రసహాయం లేకుండానే పెరిగే క్రొత్తరకం కోరిందమొక్కలను పుట్టించారు.
రూబస్ ఓస్సిడెంటలిస్ అనే నలుపు కోరిందపండు ఇతర కోరిందపండ్లకన్నా దాని యొక్క ప్రత్యేకమైన విశిష్టమైన రుచికి ప్రసిద్ధి. ముఖ్యంగా ఇది జాంలలో ఎక్కువ ఉపయోగించబడుతుంది.
ఊదాకోరిందలు ఎఱుపు మఱియు నలుపు కోరిందల జన్యువులను మేళవించగా పుట్టిన కొత్తరకం పండు. అడవులలో ప్రాకృతికంగా పెరిగే కోరిందజాతులు కేవలం ఎఱుపు-నలుపు కోరిందలు మాత్రమే. 
మిగిలినవన్ని ఈ రెండు జాతులనుండి కృతిమంగా ప్రయోగశాలలలో పుట్టించబడినవి.
రూబస్ ఓస్సిడెంటలిస్ మఱియు రూబస్ స్ట్రైగోసిస్ జాతులను కలుపగా వచ్చినదే నీల కోరిందపండు.
గొంగళి పురుగులు మఱియు ఱెక్కలపురుగులు ఎక్కువగా కోరిందపండ్లను తినేస్తాయి. బోట్రిటిస్ సైనేరియా అనే ఒక శిలీంధ్రం,(సాధారణంగా బూడిద బూజు అని పిలువబడుతుంది),
ఒకప్పుడు బంగాళదుంపలు, టామాటాలు, మిరపకాయలు, వంకాయలు లేదా ఉల్లిపాయలను పెంచిన మట్టిలో వీటిని, 
ఆ మట్టిని సరియైన శుద్ధిచేయకుండా పెంచకూడదు. ఎందుకంటే ఆయా పంటలకు సాధారణంగా వచ్చే "వెర్టిసిల్లియం విళ్ట్"అనే ఒక రకం శిలీంధ్రం ఆ మట్టిలో ఎన్నో సంవత్సరాలపాటు ఉండిపోతుంది. అది కోరిందపంటను నాశనం చేయగలదు.
2016లో, ప్రపంచవ్యాప్తంగా సాగుచేయబడిన కోరిందపండ్ల మొత్తంబరువు 7,95,249 టన్నులు, అందులో రష్యా అధికశాతం(21శాతం, అనగా 1,64,602 టన్నులు) ఉత్పత్తి చేసింది (క్రింది పట్టికను చూడండి). ఇతర ముఖ్య ఉత్పత్తిదారులు అమెరికా సంయుక్త రాష్ట్రాలు (17 శాతం), పోలాండ్ (16 శాతం) మఱియు మెక్సికో (14 శాతం) (క్రింది పట్టికను చూడండి).
బషీర్‌బాగ్ ప్యాలెస్
బషీర్‌బాగ్ ప్యాలెస్ తెలంగాణ రాష్ట్ర రాజధాని హైదరాబాదులోని బషీర్‌బాగ్ లో ఉన్న ప్యాలెస్. 1887-1894 మధ్యకాలంలో హైదరాబాద్ రాష్ట్ర ప్రధానమంత్రిగా ఉన్న పైగా వంశానికి చెందిన ఆస్మాన్ జా బషీర్-ఉద్-దౌలా ఫతేమైదాన్ వద్ద ఈ ప్యాలెస్‌ను నిర్మించాడు.
1872లో సాలార్ జంగ్ ఆలోచనలకు అనుగుణంగా 1880లలో నిర్మించిన ప్యాలెస్‌ పేరుమీద ఈ ప్రాంతానికి బషీర్‌బాగ్‌ అనే పేరు వచ్చింది. పైగా నవాబు ఉల్‌ ముల్క్‌ బహదూర్‌ దీనిని వేసవికాల ప్యాలెస్‌గా వాడుకునేవాడు. అద్భుతమైన ఆర్కిటెక్చర్‌తో ఉన్న ఈ భవనం భారతదేశ స్వాతంత్య్రం అనంతరం కూల్చివేయబడింది. అందులో మిగిలిన ప్యాలెస్ భవన అవశేషంలోనే ప్రస్తుతం నిజాం కళాశాల ఉంది.
నవాబ్ జహీర్ యార్ జంగ్ పోషణలో హిందూస్థానీ శాస్త్రీయ విద్వాంసుడు బాడే గులాం అలీఖాన్ తన చివరి సంవత్సరాలలో ఈ భవనంలో ఆతిథిగా ఉండి, ఏప్రిల్ 25, 1968 న ఈ ప్యాలెస్ లోనే మరణించాడు.